text:
 22.10.2019
 SL
 Uradni list Evropske unije
 L 268/23
 IZVEDBENA UREDBA KOMISIJE (EU) 2019/1747
 z dne 15. oktobra 2019
 o spremembi Uredbe (EU) št. 1178/2011 glede zahtev za nekatere licence in potrdila letalske posadke ter pravil o organizacijah za usposabljanje in pristojnih organih
 (Besedilo velja za EGP)
 EVROPSKA KOMISIJA JE –
 ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti člena 23(1), člena 27(1) in člena 62(14) Uredbe,
 ob upoštevanju naslednjega:
 (1)
 Uredba Komisije (EU) št. 1178/2011 (2) določa podrobna pravila za tehnične zahteve in upravne postopke za letalsko osebje v civilnem letalstvu.
 (2)
 Pri izvajanju Uredbe (EU) št. 1178/2011 se je pokazalo, da nekatere zahteve vsebujejo redakcijske napake ali so dvoumne. Poleg tega je več rokov ali določb, prvotno vključenih, da bi imele države članice na voljo dovolj časa za uskladitev nacionalnih predpisov z Uredbo (EU) št. 1178/2011, prenehalo veljati. To je vodilo k težavam z izvajanjem in jasnostjo pravil Unije. Te zahteve bi bilo treba pojasniti in popraviti. Uvesti bi bilo treba nove opredelitve, da bi zagotovili enotno izvajanje pogojev.
 (3)
 Da bi povečali sorazmernost in preglednost regulativnega okvira za splošno letalstvo, bi bilo treba pravila, ki se uporabljajo za pilote lahkih zrakoplovov, športne pilote, pilote jadralnih letal in pilote balonov, spremeniti tako, da omogočajo razširitev privilegijev ter jasno opredeljujejo vsebino usposabljanja in pregledov. Kadar je predvidena možnost razširitve privilegijev, bi bilo treba pojasniti ratinge za lete nad morjem, zahteve za najnovejše izkušnje, zahteve v zvezi s preizkusi teoretičnega znanja in zahteve glede upoštevanja.
 (4)
 Zahteve za rating za instrumentalno letenje za letala in helikopterje bi bilo treba spremeniti, da se jasno opredelijo določbe o teoretičnem znanju in usposabljanju za letenje ter zahteve za podaljšanje veljavnosti in obnovo.
 (5)
 Spremeniti bi bilo treba zahteve za ratinge za razred in tip, da bi se pojasnila in zagotovila doslednost v zvezi z različicami, veljavnostjo in obnovo. Poleg tega bi bilo treba uvesti spremembe, da bi se pojasnile zahteve za rating za akrobatsko letenje, ratinga za vleko jadralnih letal in vleko oglasnih trakov, rating za nočno letenje in rating za letenje v gorah.
 (6)
 Pri izvajanju pravil se je pokazalo, da nekatere zahteve, ki se uporabljajo za inštruktorje in izpraševalce, niso jasne. Zato bi bilo treba, kar zadeva inštruktorje, spremeniti zahteve v zvezi z inštruktorskimi potrdili, predpogoji, oceno usposobljenosti, veljavnostjo, privilegiji in pogoji, vsebino tečajev usposabljanja, podaljšanjem veljavnosti in obnovo. Glede izpraševalcev bi bilo treba spremeniti zahteve v zvezi s potrdili izpraševalcev, poenotenjem standardov, predpogoji, oceno usposobljenosti, veljavnostjo, privilegiji in pogoji, podaljšanjem veljavnosti in obnovo.
 (7)
 Uredba (EU) 2018/1139 predvideva možnost, da se za pridobitev licence iz dela FCL priznajo usposabljanje in izkušnje v zvezi z zrakoplovi, za katere Uredba (EU) 2018/1139 ne velja (Priloga I „Zrakoplovi iz točke (d) člena 2(3)“). Zato bi bilo treba ustrezna pravila za organizacije za usposabljanje in pristojne organe spremeniti tako, da omogočajo tako priznavanje.
 (8)
 Pri izvajanju pravil, ki se nanašajo na prijavljene organizacije za usposabljanje (DTO) (3), se je pokazalo, da je treba za zagotovitev učinkovitega regulativnega nadzora nad organizacijami DTO pojasniti veljavna pravila. Zahteve bi bilo treba spremeniti tako, da je usposabljanje v organizaciji DTO mogoče le, če je ta organizacija DTO na ozemlju, za katerega so države članice odgovorne v skladu s Čikaško konvencijo.
 (9)
 Pri izvajanju pravil o možnosti prenosa licenc iz dela FCL in s tem povezanih zdravniških spričeval je bilo ugotovljeno, da je treba jasno opredeliti odgovornosti zadevnih pristojnih organov in časovni okvir prenosa odgovornosti za nadzor. Zato bi bilo treba zadevna pravila spremeniti.
 (10)
 Ukrepi iz te uredbe so bili predlagani v Mnenju št. 05/2017, ki ga je izdala Agencija Evropske unije za varnost v letalstvu v skladu s točkama (b) in (c)člena 75(2) ter členom 76(1) Uredbe (EU) 2018/1139, in v okviru poznejših tehničnih razprav.
 (11)
 Ukrepi iz te uredbe so v skladu z mnenjem odbora, ustanovljenega s členom 127 Uredbe (EU) 2018/1139 –
 SPREJELA NASLEDNJO UREDBO:
 Člen 1
 Uredba (EU) št. 1178/2011 se spremeni:
 (1)
 v členu 1 se odstavek 3 nadomesti z naslednjim:
 „3. različna zdravniška spričevala za pilote, pogoje za izdajo, ohranitev, spremembo, omejitev, začasen odvzem ali preklic zdravniških spričeval, privilegije in odgovornosti imetnikov zdravniških spričeval;“;
 (2)
 v členu 2 se črtajo točke 4, 9, 10 in 13;
 (3)
 v členu 4 se črta odstavek 1;
 (4)
 v členu 4 se odstavek 6 nadomesti z naslednjim:
 „6. Ne glede na odstavek 3 se imetnikom potrdila inštruktorja za rating za razred ali potrdila izpraševalca, ki imajo privilegije za visoko zmogljive kompleksne zrakoplove z enim pilotom, ti privilegiji spremenijo v potrdilo inštruktorja za rating za tip ali potrdilo izpraševalca za letala z enim pilotom.“;
 (5)
 člen 5 se črta;
 (6)
 v členu 9 se odstavek 1 nadomesti z naslednjim:
 „1. Za izdajo licenc iz dela FCL v skladu s Prilogo I se usposabljanje, ki se je začelo pred začetkom uporabe te uredbe v skladu z JAR in postopki pod regulativnim nadzorom države članice ter je priporočeno za vzajemno priznanje znotraj sistema Združenih letalskih organov v zvezi s takimi JAR, upošteva v celoti, če sta bila usposabljanje in preizkušanje zaključena najpozneje 8. aprila 2016, licenca iz dela FCL pa izdana najpozneje 1. aprila 2020.“;
 (7)
 člen 10a se spremeni:
 (a)
 odstavek 1 se nadomesti z naslednjim:
 „1. Organizacije imajo v skladu s členom 24(2) Uredbe (EU) 2018/1139 pravico izvajati usposabljanje za pilote, vključene v operacije zrakoplovov iz točk (b)(i) in (ii) člena 2(1) Uredbe (EU) 2018/1139, samo če je pristojni organ za navedene organizacije izdal odobritev, s katero je potrjeno, da izpolnjujejo bistvene zahteve iz Priloge IV k Uredbi (EU) 2018/1139 in zahteve iz Priloge VII k tej uredbi.
 Vendar imajo ob upoštevanju člena 24(6) Uredbe (EU) 2018/1139 organizacije, ki imajo glavni kraj poslovanja v državi članici, pravico izvajati usposabljanje iz točke DTO.GEN.110 Priloge VIII k tej uredbi brez take odobritve na ozemlju, za katerega so države članice odgovorne v skladu s Čikaško konvencijo, če so pristojnemu organu predložile prijavo v skladu z zahtevami iz točke DTO.GEN.115 navedene priloge in je, kadar se to zahteva v skladu s točko DTO.GEN.230(c) navedene priloge, pristojni organ odobril program usposabljanja.“;
 (b)
 odstavki 2, 3 in 4 se črtajo;
 (8)
 v členu 10b se črtata odstavka 2 in 3;
 (9)
 v členu 10c se črtata odstavka 2 in 3;
 (10)
 v členu 11 se črta odstavek 2;
 (11)
 v členu 11a se črtata odstavka 2 in 3;
 (12)
 v členu 12 se črtajo odstavki 1b, 2, 3, 5 in 6;
 (13)
 v členu 12 se odstavek 7 nadomesti z naslednjim:
 „7. Če država članica uporabi zahteve iz odstavkov 2a in 4, o tem obvesti Komisijo in Agencijo. V obvestilu opiše razloge za tako odstopanje ter program za izvajanje načrtovanih ukrepov in njihov časovni razpored.“;
 (14)
 Priloga I (del FCL), Priloga VI (del ARA) in Priloga VIII (del DTO) se spremenijo v skladu s Prilogo k tej uredbi.
 Člen 2
 Ta uredba začne veljati dvajseti dan po objavi v Uradnem listu Evropske unije.
 Točke 57, 58, 59 in 66 Priloge k tej uredbi se uporabljajo od 21. decembra 2019.
 Ta uredba je v celoti zavezujoča in se neposredno uporablja v vseh državah članicah.
 V Bruslju, 15. oktobra 2019
 Za Komisijo
 Predsednik
 Jean-Claude JUNCKER
 (1) UL L 212, 22.8.2018, str. 1.
 (2) Uredba Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta (UL L 311, 25.11.2011, str. 1).
 (3) Uredba Komisije (EU) 2018/1119 z dne 31. julija 2018 o spremembi Uredbe (EU) št. 1178/2011 glede prijavljenih organizacij za usposabljanje (UL L 204, 13.8.2018, str. 13).
 PRILOGA
 Priloga I k Uredbi (EU) št. 1178/2011 (del FCL) se spremeni:
 (1)
 točka FCL.010 se spremeni:
 (a)
 za opredelitvijo izraza „kotna operacija“ se vstavi naslednja opredelitev:
 „‚Ocena usposobljenosti‘ pomeni prikaz veščin, znanja in ravnanja za prvo izdajo, podaljšanje veljavnosti ali obnovo inštruktorskega potrdila ali potrdila izpraševalca.“;
 (b)
 za opredelitvijo izraza „naprava za učenje letalskih in navigacijskih postopkov (FNPT)“ se vstavi naslednja opredelitev:
 „‚Upravljano izključno z instrumenti‘ pomeni, da piloti upravljajo zrakoplov brez zunanjih vizualnih referenc v simuliranih ali dejanskih instrumentalnih meteoroloških razmerah.“;
 (c)
 za opredelitvijo izraza „linearna operacija“ se vstavi naslednja opredelitev:
 „‚Linijsko letenje pod nadzorom‘ (LIFUS) pomeni linijsko letenje po odobrenem tečaju usposabljanja za rating za tip, ki poteka izključno na simulatorju letenja, ali linijsko letenje, ki se zahteva v poročilu o podatkih o operativni ustreznosti (OSD).“;
 (d)
 za opredelitvijo izraza „noč“ se vstavi naslednja opredelitev:
 „‚Podatki o operativni ustreznosti‘ (OSD) pomenijo podatke o operativni ustreznosti, določene v skladu s Prilogo I (del 21) k Uredbi (EU) št. 748/2012.“;
 (e)
 za opredelitvijo izraza „tip zrakoplova“ se vstavi naslednja opredelitev:
 „‚Seznam ratingov za tip in zaznamkov v licencah‘ pomeni seznam, ki ga objavi Agencija na podlagi rezultatov ocenjevanja podatkov o operativni ustreznosti ter vsebuje razrede letal in tipe zrakoplovov za namen izdaje licenc letalskim posadkam.“;
 (f)
 opredelitev izraza „noč“ se nadomesti z naslednjim:
 „‚Noč‘ pomeni čas med koncem večernega civilnega mraka in začetkom jutranjega civilnega mraka ali tako drugo obdobje med sončnim zahodom in vzhodom, ki ga lahko predpiše ustrezni organ.“;
 (g)
 opredelitev izraza „druge naprave za usposabljanje (OTD)“ se nadomesti z naslednjim:
 „‚Druge naprave za usposabljanje (OTD)‘ pomenijo pripomočke za usposabljanje, razen naprav FSTD, ki se lahko uporabljajo za usposabljanje, pri katerem se ne zahtevajo popolnoma enake okoliščine, kot so v pilotski kabini.“;
 (h)
 opredelitev izraza „preverjanje strokovnosti“ se nadomesti z naslednjim:
 „‚Preverjanje strokovnosti‘ pomeni prikaz usposobljenosti za podaljšanje veljavnosti ali obnovo ratingov ali privilegijev, ki lahko vključuje tudi ustno preverjanje.“;
 (2)
 točka FCL.025 se spremeni:
 (a)
 točka (a)(1) se nadomesti z naslednjim:
 „1.
 Kandidati opravijo celoten sklop preizkusov teoretičnega znanja za določeno licenco ali rating, ki je v pristojnosti pristojnega organa iste države članice.“;
 (b)
 točka (b) se nadomesti z naslednjim:
 (b)
 „Pogoji za uspešno opravljen preizkus
 1.
 Pisni preizkus teoretičnega znanja uspešno opravi kandidat, ki doseže najmanj 75 % možnih točk po izpitni poli. Kazenske točke se ne dodeljujejo.
 2.
 Razen če ni v tem delu drugače določeno, kandidat uspešno opravi zahtevani preizkus teoretičnega znanja za ustrezno pilotsko licenco ali rating, če uspešno opravi vse zahtevane pisne preizkuse teoretičnega znanja v 18 mesecih od konca koledarskega meseca, ko je prvič pristopil k preizkusu.
 3.
 Če kandidat za preizkus teoretičnega znanja za licenco ATPL ali za izdajo licence poklicnega pilota (CPL), ratinga za instrumentalno letenje (IR) ali ratinga za instrumentalno letenje na ruti (EIR) v štirih poskusih ne opravi uspešno pisnih preizkusov teoretičnega znanja katere izmed izpitnih pol ali ne opravi vseh preizkusov v šestih poskusih ali obdobju iz točke (b)(2), ponovno opravlja celoten sklop pisnih preizkusov teoretičnega znanja.
 4.
 Če kandidati za izdajo licence pilota lahkega zrakoplova (LAPL), licence športnega pilota (PPL), licence jadralnega letala (SPL) ali licence pilota balona (BPL) v štirih poskusih ne opravijo uspešno pisnih preizkusov teoretičnega znanja katere izmed izpitnih pol ali ne opravijo vseh preizkusov v obdobju iz točke (b)(2), ponovno opravljajo celoten sklop pisnih preizkusov teoretičnega znanja.
 5.
 Kandidati se pred ponovnim opravljanjem preizkusov teoretičnega znanja udeležijo dodatnega usposabljanja, ki ga organizira organizacija DTO ali ATO. Obseg in področje potrebnega usposabljanja določi organizacija DTO ali ATO na podlagi potreb kandidatov.“;
 (3)
 točka FCL.040 se nadomesti z naslednjim:
 „FCL.040 Izvajanje privilegijev iz licenc
 Izvajanje privilegijev, ki jih zagotavlja licenca, je odvisno od veljavnosti ratingov iz licence, če je ustrezno, in od zdravniškega spričevala, kot je ustrezno za privilegije, ki se izvajajo.“;
 (4)
 točka FCL.055 se nadomesti z naslednjim:
 „FCL.055 Znanje jezikov
 (a)
 Splošno. Piloti letal, helikopterjev, zrakoplovov z navpičnim vzletanjem/pristajanjem in zračnih ladij, ki uporabljajo radijsko postajo, ne izvajajo privilegijev iz licenc in ratingov, če nimajo v svoji licenci v angleščini ali jeziku, ki se uporablja za radijsko zvezo med letom, zaznamka o znanju jezika. V zaznamku se navedejo jezik, raven znanja in datum veljavnosti, zaznamek pa se pridobi v skladu s postopkom, ki ga določi pristojni organ. Najnižja sprejemljiva raven znanja je uporabniška raven (raven 4) v skladu z Dodatkom 2 k tej prilogi.
 (b)
 Kandidat za zaznamek o znanju jezika v skladu z Dodatkom 2 k tej prilogi ocenjevalcu, ki ga potrdi pristojni organ, ali, kot je ustrezno, organu za preizkušanje jezikovnega znanja, ki ga odobri pristojni organ, dokaže najmanj uporabniško raven znanja jezika pri uporabi frazeologije in jasno razumljivega jezika. Za to kandidat dokaže, da je sposoben:
 1.
 učinkovitega sporazumevanja v glasovnih situacijah in v situacijah ‚iz oči v oči‘;
 2.
 točnega in jasnega sporazumevanja o splošnih in z delom povezanih temah;
 3.
 uporabljati ustrezne načine sporazumevanja za izmenjavo sporočil ter prepoznati in reševati nesporazume v splošnem kontekstu ali kontekstu, povezanem z delom;
 4.
 uspešno reševati jezikovne izzive, ki jih povzročijo zapleti ali nepričakovan razvoj dogodkov med rutinskim delom ali sporazumevanjem, s katerim je sicer seznanjen, in
 5.
 uporabljati narečje ali naglas, razumljiv letalski skupnosti.
 (c)
 Razen za pilote, ki so dokazali znanje jezika na strokovni ravni (raven 6) v skladu z Dodatkom 2 k tej prilogi, se zaznamek o znanju jezika znova oceni:
 1.
 vsaka štiri leta, če je dokazana uporabniška raven (raven 4), ali
 2.
 vsakih šest let, če je dokazana napredna raven (raven 5).
 (d)
 Posebne zahteve za imetnike ratinga za instrumentalno letenje (IR) ali ratinga za instrumentalno letenje na ruti (EIR). Na glede na predhodne točke imetniki ratinga IR ali ratinga EIR dokažejo, da so sposobni uporabljati angleščino na ustrezni ravni znanja, kot je opredeljena v Dodatku 2 k tej prilogi.
 (e)
 Znanje jezika in sposobnost uporabljati angleščino se za imetnike ratinga IR ali ratinga EIR dokažeta z ocenjevalno metodo, ki jo določi kateri koli pristojni organ.“;
 (5)
 v točki FCL.060 se točka (c)(2) nadomesti z naslednjim:
 2.
 „Če pilot ne izpolnjuje zahteve iz točke 1, opravi let za usposabljanje z inštruktorjem, ki je v skladu s poddelom J usposobljen za izvajanje usposabljanja za ta tip zrakoplova. Preden lahko pilot izvaja svoje privilegije, na zrakoplovu ali simulatorju letenja za tip zrakoplova, predvidenega za uporabo, opravi let za usposabljanje, ki vključuje najmanj zahteve iz točk (b)(1) in (b)(2).“;
 (6)
 v točki FCL.115 se doda nova točka (d):
 „(d)
 Pri usposabljanju za privilegij za razred letal z enim batnim motorjem za lete nad morjem se upoštevajo elementi iz točke 7 (Ratingi za razred – za morje) oddelka B (Posebne zahteve za kategorijo letal) Dodatka 9 k tej prilogi.“;
 (7)
 točka FCL.120 se nadomesti z naslednjim:
 „FCL.120 LAPL – Preizkus teoretičnega znanja
 (a)
 Kandidati za licenci LAPL(A) in LAPL(H) dokažejo raven teoretičnega znanja, ki ustreza podeljenim privilegijem, s preizkusi znanja pri naslednjih predmetih:
 1.
 splošni predmeti:
 —
 letalsko pravo in postopki kontrole zračnega nadzora (ATC),
 —
 človeško delovanje,
 —
 meteorologija,
 —
 komuniciranje in
 —
 navigacija;
 2.
 posebni predmeti, ki se nanašajo na različne kategorije zrakoplovov:
 —
 načela letenja,
 —
 operativni postopki,
 —
 zmogljivost med letom in načrtovanje leta ter
 —
 splošno znanje o zrakoplovih.
 (b)
 Kandidati za licenci LAPL(B) in LAPL(S) dokažejo raven teoretičnega znanja, ki ustreza podeljenim privilegijem, s preizkusi znanja pri naslednjih predmetih:
 1.
 splošni predmeti:
 —
 letalsko pravo in postopki kontrole zračnega nadzora (ATC),
 —
 človeško delovanje,
 —
 meteorologija in
 —
 komuniciranje;
 2.
 posebni predmeti, ki se nanašajo na različne kategorije zrakoplovov:
 —
 načela letenja,
 —
 operativni postopki,
 —
 zmogljivost med letom in načrtovanje leta,
 —
 splošno znanje o zrakoplovih in
 —
 – navigacija.“;
 (8)
 točka FCL.105.A se nadomesti z naslednjim:
 „FCL.105.A LAPL(A)
 – Privilegiji in pogoji
 (a)
 Privilegiji
 Privilegiji imetnika licence LAPL za letala so, da lahko deluje kot PIC na letalih z enim batnim motorjem za kopno (SEP (kopno)), letalih z enim batnim motorjem za lete nad morjem (SEP (morje)) ali letalih TMG z največjo certificirano vzletno maso 2 000 kg ali manj, na katerih so največ trije potniki, tako da na letalu nikoli niso več kot štiri osebe.
 (b)
 Pogoji
 1.
 Imetniki licence LAPL(A) lahko vozijo potnike le, če po izdaji licence opravijo deset ur letenja kot PIC na letalih ali letalih TMG.
 2.
 Imetniki licence LAPL(A), ki so imeli prvotno licenco ATPL(A), MPL(A), CPL(A) ali PPL(A), so izvzeti iz zahtev iz točke (b)(1).“;
 (9)
 v točki FCL.135.A se točka (b) nadomesti z naslednjim:
 „(b)
 Da bi se privilegiji razširili na drugo različico v posameznem razredu, pilot opravi izobraževanje o razlikah ali seznanitveno usposabljanje. Izobraževanje o razlikah se vpiše v pilotski dnevnik ali enakovreden dokument, ki ga podpiše inštruktor.“;
 (10)
 točka FCL.140.A se nadomesti z naslednjim:
 „FCL.140.A LAPL(A) – Zahteve za najnovejše izkušnje
 (a)
 Imetniki licence LAPL(A) lahko izvajajo privilegije iz svoje licence le, če so v zadnjih dveh letih kot piloti letal ali letal TMG izpolnili katerega koli od naslednjih pogojev:
 1.
 opravili so najmanj 12 ur letenja kot PIC ali z inštruktorjem ali samostojno pod nadzorom inštruktorja, vključno z:
 —
 12 vzleti in pristanki ter
 —
 osvežitvenim usposabljanjem, ki obsega skupno najmanj eno uro letenja z inštruktorjem;
 2.
 uspešno so opravili preverjanje strokovnosti z izpraševalcem za pridobitev licence LAPL(A). Program preverjanja strokovnosti temelji na preizkusu praktične usposobljenosti za licenco LAPL(A);
 (b)
 Če imajo imetniki licence LAPL(A) privilegij SEP (kopno) in SEP (morje), lahko izpolnjujejo zahteve iz točke (a)(1) v katerem koli od teh dveh razredov ali kombinaciji obeh razredov, ki velja za oba privilegija. Za ta namen se v vsakem razredu opravijo najmanj ena ura od zahtevanega časa letenja in šest od zahtevanih 12 vzletov in pristankov.“;
 (11)
 točka FCL.140.H se nadomesti z naslednjim:
 „FCL.140.H LAPL(H) – Zahteve za najnovejše izkušnje
 Imetniki licence LAPL(H) izvajajo privilegije iz svoje licence na določenem tipu le, če so v zadnjih dvanajstih mesecih:
 (a)
 opravili najmanj šest ur letenja na helikopterjih tega tipa kot PIC ali z inštruktorjem ali samostojno pod nadzorom inštruktorja, vključno s šestimi vzleti, prileti in pristanki, ter osvežitveno usposabljanje, ki obsega skupno najmanj eno uro letenja z inštruktorjem, ali
 (b)
 uspešno opravili preverjanje strokovnosti z izpraševalcem na določenem tipu, preden so ponovno izvajali privilegije iz svoje licence. Ta program preverjanja strokovnosti temelji na preizkusu praktične usposobljenosti za licenco LAPL(H).“;
 (12)
 točka FCL.215 se nadomesti z naslednjim:
 „FCL.215 Preizkus teoretičnega znanja
 (a)
 Kandidati za licenco PPL dokažejo raven teoretičnega znanja, ki ustreza podeljenim privilegijem, s preizkusi znanja pri naslednjih predmetih:
 1.
 splošni predmeti:
 —
 letalsko pravo,
 —
 človeško delovanje,
 —
 meteorologija,
 —
 komuniciranje in
 —
 navigacija;
 2.
 posebni predmeti, ki se nanašajo na različne kategorije zrakoplovov:
 —
 načela letenja,
 —
 operativni postopki,
 —
 zmogljivosti med letom in načrtovanje leta ter
 —
 splošno znanje o zrakoplovih.
 (b)
 Kandidati za licenco BPL ali SPL dokažejo raven teoretičnega znanja, ki ustreza podeljenim privilegijem, s preizkusi znanja pri naslednjih predmetih:
 1.
 splošni predmeti:
 —
 letalsko pravo,
 —
 človeško delovanje,
 —
 meteorologija in
 —
 komuniciranje;
 2.
 posebni predmeti, ki se nanašajo na različne kategorije zrakoplovov:
 —
 načela letenja,
 —
 operativni postopki,
 —
 zmogljivost med letom in načrtovanje leta,
 —
 splošno znanje o zrakoplovih in
 —
 navigacija.“;
 (13)
 v točki FCL.205.A se točka (a) nadomesti z naslednjim:
 „(a)
 Privilegiji imetnikov licence PPL(A) so, da delujejo kot PIC ali kopiloti na letalih ali letalih TMG, ki opravljajo nekomercialne lete, ne da bi za to prejeli plačilo, in izvajajo vse privilegije imetnikov licence LAPL(A).“;
 (14)
 v točki FCL.205.H se točka (a) nadomesti z naslednjim:
 „(a)
 Privilegiji imetnika licence PPL(H) so, da deluje kot PIC ali kopilot na helikopterjih, ki opravljajo nekomercialne lete, ne da bi za to prejel plačilo, in izvaja vse privilegije imetnikov licence LAPL(H).“;
 (15)
 točka FCL.625 IR se nadomesti z naslednjim:
 „FCL.625 IR – Veljavnost, podaljšanje veljavnosti in obnova
 (a)
 Veljavnost
 Rating IR velja eno leto.
 (b)
 Podaljšanje veljavnosti
 1.
 Rating IR se podaljša v treh mesecih neposredno pred potekom njegove veljavnosti, tako da se izpolnijo merila za podaljšanje veljavnosti, ki veljajo za ustrezno kategorijo zrakoplovov.
 2.
 Če se kandidati odločijo, da bodo zahteve za podaljšanje veljavnosti izpolnili prej, kot je določeno v točki 1, začne novo obdobje veljavnosti teči od datuma preverjanja strokovnosti.
 3.
 Kandidati, ki ne opravijo ustreznega dela preverjanja strokovnosti za rating IR pred potekom veljavnosti ratinga IR, lahko privilegije IR izvajajo le, če so uspešno opravili preverjanje strokovnosti za rating IR.
 (c)
 Obnova
 Če je ratingu IR potekla veljavnost, kandidati za obnovo privilegijev izpolnijo vse naslednje pogoje:
 1.
 opravijo osvežitveno usposabljanje pri organizaciji ATO, če je po njenem mnenju potrebno, da bi dosegli raven strokovnosti, ki se zahteva za uspešno opravljen instrumentalni del preizkusa praktične usposobljenosti v skladu z Dodatkom 9 k tej prilogi;
 2.
 uspešno opravijo preverjanje strokovnosti v skladu z Dodatkom 9 k tej prilogi v ustrezni kategoriji zrakoplovov;
 3.
 imajo ustrezen rating za razred ali tip, razen če je v tej prilogi določeno drugače.
 (d)
 Če ratingu IR ni bila podaljšana veljavnost ali ni bil obnovljen v zadnjih sedmih letih, kandidati za rating IR znova opravijo preizkus teoretičnega znanja in preizkus praktične usposobljenosti za rating IR.
 (e)
 Imetniki veljavnega ratinga IR v okviru pilotske licence, ki jo je izdala tretja država v skladu s Prilogo 1 k Čikaški konvenciji, se ob obnovi privilegijev IR iz licenc, izdanih v skladu s to prilogo, izvzamejo iz izpolnjevanja zahtev iz točk (c)(1) in (d).
 (f)
 Preverjanje strokovnosti, navedeno v točkah (c)(2) in (e), se lahko združi s preverjanjem strokovnosti, ki se opravi za obnovo ustreznega ratinga za razred ali tip.“;
 (16)
 v točki FCL.625.A se točka (a) nadomesti z naslednjim:
 „(a)
 Podaljšanje veljavnosti.
 Za podaljšanje veljavnosti ratinga IR(A) kandidati izpolnjujejo naslednje:
 1.
 imajo ustrezen rating za razred ali tip, razen če je podaljšanje veljavnosti ratinga IR združeno z obnovo ustreznega ratinga za razred ali tip;
 2.
 uspešno opravijo preverjanje strokovnosti v skladu z Dodatkom 9 k tej prilogi, če je podaljšanje veljavnosti ratinga IR združeno s podaljšanjem veljavnosti ratinga za razred ali tip;
 3.
 če podaljšanje veljavnosti ratinga IR ni združeno s podaljšanjem veljavnosti ratinga za razred ali tip:
 (i)
 za letala z enim pilotom v skladu z Dodatkom 9 k tej prilogi opravijo del 3b preverjanja strokovnosti in dele dela 1 navedenega preverjanja strokovnosti, ki so pomembni za predvideni let;
 (ii)
 za večmotorna letala opravijo del 6 preverjanja strokovnosti za letala z enim pilotom v skladu z Dodatkom 9 k tej prilogi izključno z instrumenti.
 4.
 Za podaljšanje veljavnosti v skladu s točko 2 se lahko uporabi naprava FNPT II ali simulator letenja, ki predstavlja ustrezni razred ali tip letala, če se vsaj vsako drugo preverjanje strokovnosti za podaljšanje veljavnosti ratinga IR(A) opravi na letalu.“;
 (17)
 točka FCL.625.H se nadomesti z naslednjim:
 „FCL.625.H IR(H) – Podaljšanje veljavnosti
 (a)
 Za podaljšanje veljavnosti ratinga IR(H) kandidati izpolnjujejo naslednje:
 1.
 imajo ustrezen rating za tip, razen če je podaljšanje veljavnosti ratinga IR združeno z obnovo ustreznega ratinga za tip;
 2.
 uspešno opravijo preverjanje strokovnosti v skladu z Dodatkom 9 k tej prilogi za ustrezni tip helikopterja, če je podaljšanje veljavnosti ratinga IR združeno s podaljšanjem veljavnosti ratinga za tip;
 3.
 če podaljšanje veljavnosti ratinga IR ni združeno s podaljšanjem veljavnosti ratinga za tip, opravijo del 5 in ustrezne dele dela 1 preverjanja strokovnosti v skladu z Dodatkom 9 k tej prilogi za ustrezen tip helikopterja.
 (b)
 Za preverjanje strokovnosti v skladu s točko (a)(3) se lahko uporabi naprava FTD 2/3 ali simulator letenja, ki predstavlja ustrezni tip helikopterja, če se vsaj vsako drugo preverjanje strokovnosti za podaljšanje veljavnosti ratinga IR(H) opravi na helikopterju.
 (c)
 Navzkrižno upoštevanje poteka v skladu z Dodatkom 8 k tej prilogi.“;
 (18)
 točka FCL.710 se nadomesti z naslednjim:
 „FCL.710 Ratingi za razred in tip – različice
 (a)
 Piloti za razširitev svojih privilegijev na drugo različico zrakoplova v okviru enega ratinga za razred ali tip opravijo izobraževanje o razlikah ali seznanitveno usposabljanje. Pri različicah v okviru ratinga za razred ali tip izobraževanje o razlikah ali seznanitveno usposabljanje vključuje ustrezne elemente iz podatkov o operativni ustreznosti, če je ustrezno.
 (b)
 Izobraževanje o razlikah se izvede pri katerem koli od naslednjih subjektov:
 1.
 pri organizaciji ATO;
 2.
 pri organizaciji DTO v primeru zrakoplovov iz točk (a)(1)(c) in (a)(2)(c) točke DTO.GEN.110 Priloge VIII;
 3.
 pri imetniku spričevala AOC, ki ima odobren program izobraževanja o razlikah za ustrezni razred ali tip.
 (c)
 Ne glede na zahtevo iz točke (b) lahko izobraževanje o razlikah za motorna jadralna letala (TMG), letala z enim batnim motorjem (SEP), letala z enim turbinskim motorjem (SET) in letala z več batnimi motorji (MEP) izvede ustrezno usposobljen inštruktor, razen če je v podatkih o operativni ustreznosti določeno drugače.
 (d)
 Če piloti dve leti po izobraževanju o razlikah iz točke (b) niso upravljali različice zrakoplova, opravijo dodatno izobraževanje o razlikah ali preverjanje strokovnosti za zadevno različico, razen za tipe ali različice v okviru ratingov za razred SEP in TMG.
 (e)
 Izobraževanje o razlikah ali preverjanje strokovnosti za zadevno različico se vpiše v pilotski dnevnik ali enakovreden dokument, ki ga podpiše inštruktor ali izpraševalec, kot je ustrezno.“;
 (19)
 v točki FCL.725(b) se doda naslednja točka 5:
 „5.
 Za enomotorna letala z enim pilotom in večmotorna letala z enim pilotom (za lete nad morjem) je preizkus v pisni obliki in vsebuje najmanj 30 vprašanj z več možnimi odgovori.“;
 (20)
 točka FCL.740 se nadomesti z naslednjim:
 „FCL.740 Veljavnost in obnova ratingov za razred in tip
 (a)
 Veljavnost
 Ratingi za razred in tip veljajo eno leto, razen ratingov za razred enomotornih zrakoplovov z enim pilotom, ki veljajo dve leti, če v podatkih o operativni ustreznosti ni določeno drugače. Če se kandidati odločijo, da bodo zahteve za podaljšanje veljavnosti izpolnili prej, kot je določeno v točkah FCL.740.A, FCL.740.H, FCL.740.PL in FCL.740.As, začne novo obdobje veljavnosti teči od datuma preverjanja strokovnosti.
 (b)
 Obnova
 Za obnovo ratinga za razred ali tip kandidat izpolni vse naslednje pogoje:
 1.
 opravi preverjanje strokovnosti v skladu z Dodatkom 9 k tej prilogi;
 2.
 pred preverjanjem strokovnosti iz točke 1 opravi osvežitveno usposabljanje pri organizaciji ATO, če je po njenem mnenju to potrebno, da bi dosegel raven strokovnosti, ki se zahteva za varno upravljanje zrakoplovov ustreznega razreda ali tipa, razen če ima veljaven rating za zrakoplov istega razreda ali tipa v okviru pilotske licence, ki jo je izdala tretja država v skladu s Prilogo 1 k Čikaški konvenciji, in če ima pravico izvajati privilegije navedenega ratinga. Kandidat lahko usposabljanje opravi:
 (i)
 pri organizaciji DTO ali ATO, če je potekla veljavnost ratingu za razred letal z enim batnim motorjem, ki niso visoko zmogljiva, ratingu za razred letal TMG ali ratingu za tip enomotornih helikopterjev iz točke DTO.GEN.110(a)(2)(c) Priloge VIII;
 (ii)
 pri organizaciji DTO, ATO ali inštruktorju, če je ratingu potekla veljavnost pred največ tremi leti in je to bil rating za razred letal z enim batnim motorjem, ki niso visoko zmogljiva, ali rating za razred letal TMG.
 3.
 Ne glede na točki (b)(1) in (b)(2) lahko piloti z ratingom za preizkusne lete, izdanim v skladu s točko FCL.820, ki so v letu pred oddajo vloge sodelovali pri razvoju, certificiranju ali proizvodnih preizkusnih letih za tip zrakoplova in opravili 50 ur skupnega letenja ali deset ur letenja kot PIC na preizkusnih letih na zadevnem tipu, zaprosijo za podaljšanje veljavnosti ali obnovo ustreznega ratinga za tip.“;
 (21)
 v točki FCL.805 se točka (d) nadomesti z naslednjim:
 „(d)
 Privilegiji ratingov za vleko jadralnih letal in oglasnih trakov so omejeni na letala ali letala TMG, odvisno od tega, na katerem zrakoplovu je potekalo usposabljanje za letenje. Pri vleki oglasnih trakov so privilegiji omejeni na način vleke, ki se uporablja pri usposabljanju za letenje. Privilegiji se razširijo, če piloti uspešno opravijo najmanj tri lete z inštruktorjem, ki obsegajo celoten program usposabljanja za vleko na enem od zrakoplovov in način vleke, ki se uporablja pri vleki oglasnih trakov.“;
 (22)
 v točki FCL.810 se uvodni stavek v točki (a)(1) nadomesti z naslednjim:
 „1.
 Za izvajanje privilegijev iz licenc LAPL, SPL ali PPL za letala, letala TMG ali zračne ladje v pogojih uporabe pravil VFR ponoči kandidati v šestih mesecih opravijo tečaj usposabljanja pri organizaciji DTO ali ATO. Tečaj obsega:“;
 (23)
 v točki FCL.815 se točka (e) nadomesti z naslednjim:
 „(e)
 Podaljšanje veljavnosti
 Za podaljšanje veljavnosti ratinga za letenje v gorah kandidati:
 1.
 v zadnjih dveh letih opravijo najmanj šest pristankov na označeni površini, za katero se zahteva rating za letenje v gorah, ali
 2.
 uspešno opravijo preverjanje strokovnosti, ki izpolnjuje zahteve iz točke (c).“;
 (24)
 v točki FCL.900 se točka (c) nadomesti z naslednjim:
 „(c)
 Izvajanje usposabljanja zunaj ozemlja držav članic
 1.
 Z odstopanjem od točke (a) pristojni organ v primeru usposabljanja za letenje, ki se med tečajem usposabljanja, odobrenim v skladu s to prilogo, izvaja zunaj ozemlja, za katerega so države članice odgovorne v skladu s Čikaško konvencijo, izda inštruktorsko potrdilo kandidatom, ki:
 (i)
 imajo pilotsko licenco, ki izpolnjuje obe naslednji merili:
 (A)
 je v skladu s Prilogo 1 k Čikaški konvenciji;
 (B)
 je v vsakem primeru najmanj CPL v zadevni kategoriji zrakoplovov z ustreznim ratingom ali potrdilom;
 (ii)
 izpolnjujejo zahteve iz tega poddela za izdajo ustreznega inštruktorskega potrdila;
 (iii)
 pristojnemu organu dokažejo ustrezno raven poznavanja evropskih predpisov za letalsko varnost, ki jim omogoča izvajanje inštruktorskih privilegijev v skladu s to prilogo.
 2.
 Potrdilo je omejeno na usposabljanje za letenje, ki se izvaja med tečajem usposabljanja, odobrenim v skladu s to prilogo, in izpolnjuje oba naslednja pogoja:
 (i)
 izvaja se zunaj ozemlja, za katerega so države članice odgovorne v skladu s Čikaško konvencijo;
 (ii)
 izvaja se za pilote pripravnike z zadostnim znanjem jezika, v katerem poteka usposabljanje za letenje.“;
 (25)
 v točki FCL.935 se točka (a) nadomesti z naslednjim:
 „(a)
 Razen za inštruktorja za delo v veččlanski posadki (MCCI), inštruktorja za usposabljanje na simulatorju (STI), inštruktorja za rating za letenje v gorah (MI) in inštruktorja za preizkusne lete (FTI) kandidat za inštruktorsko potrdilo uspešno opravi oceno usposobljenosti v ustrezni kategoriji zrakoplovov, na zrakoplovih ustreznega razreda ali tipa ali na ustrezni napravi FSTD, da izpraševalcu, usposobljenemu v skladu s poddelom K te priloge, dokaže, da je sposoben pilota pripravnika usposobiti do ravni, ki se zahteva za izdajo ustrezne licence, ratinga ali potrdila.“;
 (26)
 točka FCL.940 se nadomesti z naslednjim:
 „FCL.940 Veljavnost inštruktorskih potrdil
 Razen za inštruktorja MI in ne glede na točki FCL.900 (b)(1) in FCL.915 (e)(2) inštruktorska potrdila veljajo tri leta.“;
 (27)
 točka FCL.905.FI se nadomesti z naslednjim:
 „FCL.905.FI Privilegiji in pogoji
 Privilegiji inštruktorjev FI so, da izvajajo usposabljanje za letenje za izdajo, podaljšanje veljavnosti ali obnovo:
 (a)
 licenc PPL, SPL, BPL in LAPL v ustrezni kategoriji zrakoplovov;
 (b)
 ratingov za razred in tip za zrakoplove z enim pilotom, razen za visoko zmogljiva kompleksna letala z enim pilotom; razširitev razreda in skupine za balone in najnovejših izkušenj za razred za jadralna letala;
 (c)
 ratingov za razred in tip za letala z enim pilotom, razen za visoko zmogljiva kompleksna letala z enim pilotom, med operacijami z več piloti, če inštruktorji FI izpolnjujejo katerega koli od naslednjih pogojev:
 1.
 imajo ali so imeli potrdilo TRI za letala z več piloti;
 2.
 so opravili oboje od naslednjega:
 (i)
 najmanj 500 ur letenja kot piloti na letalih med operacijami z več piloti;
 (ii)
 tečaj usposabljanja za inštruktorja MCCI v skladu s točko FCL.930.MCCI;
 (d)
 ratingov za tip za zračne ladje z enim ali več piloti;
 (e)
 licence CPL v ustrezni kategoriji zrakoplovov, če so inštruktorji FI opravili najmanj 200 ur usposabljanja za letenje z zrakoplovi iz te kategorije;
 (f)
 ratinga za nočno letenje, če inštruktorji FI izpolnjujejo vse naslednje pogoje:
 1.
 so usposobljeni za letenje ponoči v ustrezni kategoriji zrakoplovov;
 2.
 inštruktorju FI, usposobljenemu v skladu s točko (j), so dokazali, da so usposobljeni za poučevanje ponoči;
 3.
 izpolnjujejo zahtevo za izkušnje z letenjem ponoči iz točke FCL.060(b)(2);
 (g)
 ratinga za vleko, akrobatsko letenje ali, v primeru inštruktorjev FI(S), za letenje v oblakih, če imajo take privilegije in če so inštruktorji FI inštruktorju FI, usposobljenemu v skladu s točko (j), dokazali, da so usposobljeni za poučevanje za navedeni rating;
 (h)
 ratinga EIR ali IR v ustrezni kategoriji zrakoplovov, če inštruktorji FI izpolnjujejo vse naslednje pogoje:
 1.
 opravili so najmanj 200 ur letenja po pravilih IFR, od tega je lahko največ 50 ur instrumentalnega letenja na tleh na simulatorju letenja, napravi FTD 2/3 ali napravi FNPT II;
 2.
 kot piloti pripravniki so opravil tečaj usposabljanja za inštruktorja IRI in uspešno opravili oceno usposobljenosti za potrdilo IRI;
 3.
 pri večmotornih letalih izpolnjujejo zahteve iz točk FCL.915.CRI(a), FCL.930.CRI in FCL.935, pri večmotornih helikopterjih pa zahteve iz točk FCL.910.TRI(c)(1) in FCL.915.TRI(d)(2);
 (i)
 ratinga za razred večmotornih zrakoplovov z enim pilotom ali ratinga za tip, razen za visoko zmogljiva kompleksna letala z enim pilotom, če inštruktorji FI izpolnjujejo:
 1.
 pri letalih zahteve iz točk FCL.915.CRI(a), FCL.930.CRI in FCL.935;
 2.
 pri helikopterjih zahteve iz točk FCL.910.TRI(c)(1) in FCL.915.TRI(d)(2);
 (j)
 potrdila FI, IRI, CRI, STI ali MI, če inštruktorji FI izpolnjujejo vse naslednje pogoje:
 1.
 če so inštruktorji FI(S), so opravili najmanj 50 ur ali 150 vzletov za usposabljanje za letenje na jadralnih letalih, če so inštruktorji FI(B), najmanj 50 ur ali 50 vzletov za usposabljanje za letenje na balonih, v vseh drugih primerih pa 500 ur usposabljanja za letenje v ustrezni kategoriji zrakoplovov;
 2.
 uspešno so opravili oceno usposobljenosti v skladu s točko FCL.935 v ustrezni kategoriji zrakoplovov, da so izpraševalcu praktične usposobljenosti za inštruktorja letenja (FIE) dokazali usposobljenost za poučevanje za zadevno potrdilo;
 (k)
 licence MPL, če inštruktorji FI izpolnjujejo vse naslednje pogoje:
 1.
 za ključno fazo usposabljanja za letenje so opravili najmanj 500 ur letenja kot piloti letal, vključno z najmanj 200 urami za usposabljanje za letenje;
 2.
 za osnovno fazo usposabljanja:
 (i)
 (i)imajo rating IR za večmotorna letala in privilegij za poučevanje za rating IR;
 (ii)
 so opravili najmanj 1 500 ur letenja med operacijami z veččlansko posadko;
 3.
 pri inštruktorjih FI, ki so že usposobljeni za poučevanje na integriranih tečajih za rating ATP(A) ali CPL(A)/IR, se zahteva iz točke (2)(ii) lahko nadomesti z opravljenim strukturiranim tečajem usposabljanja, ki obsega:
 (i)
 usposabljanje MCC;
 (ii)
 udeležbo na petih usposabljanjih za letenje v fazi 3 tečaja za licenco MPL;
 (iii)
 udeležbo na petih usposabljanjih za letenje v fazi 4 tečaja za licenco MPL;
 (iv)
 udeležbo na petih operatorjevih periodičnih linijsko usmerjenih usposabljanjih za letenje;
 (v)
 vsebino tečaja za inštruktorja MCCI.
 V tem primeru inštruktorji FI svojih prvih pet usposabljanj za inštruktorja opravijo pod nadzorom inštruktorja TRI(A), MCCI(A) ali SFI(A), usposobljenega za usposabljanje za letenje za licenco MPL.“;
 (28)
 točka FCL.915.FI se spremeni:
 (a)
 točka (b)(2)(i) se nadomesti z naslednjim:
 „(i)
 razen za inštruktorja FI(A), ki izvaja usposabljanje samo za LAPL(A), uspešno opravi preizkus teoretičnega znanja za licenco CPL, ki se lahko opravlja brez opravljanja teoretičnega usposabljanja za licenco CPL in ki ne velja za izdajo licence CPL, ter“;
 (b)
 točka (c)(2) se nadomesti z naslednjim:
 „2.
 najmanj 200 ur kot PIC, če ima kandidat najmanj licenco PPL(H) in je opravil preizkus teoretičnega znanja za licenco CPL, ki se lahko opravlja brez opravljanja teoretičnega usposabljanja za licenco CPL in ki ne velja za izdajo licence CPL;“;
 (29)
 v točki FCL.930.FI se doda naslednja točka (c):
 „(c)
 Za kandidate za potrdilo FI, ki imajo ali so imeli katero koli drugo inštruktorsko potrdilo, izdano v skladu s to prilogo, se šteje, da izpolnjujejo zahteve iz točke (b)(1).“;
 (30)
 točka FCL.940.FI se nadomesti z naslednjim:
 „FCL.940.FI – Podaljšanje veljavnosti in obnova
 (a)
 Podaljšanje veljavnosti
 1.
 Za podaljšanje veljavnosti potrdila FI imetniki pred potekom njegove veljavnosti izpolnijo vsaj dve od naslednjih treh zahtev:
 (i)
 opravijo:
 (A)
 za potrdili FI(A) in FI(H) najmanj 50 ur usposabljanja za letenje v ustrezni kategoriji zrakoplovov kot inštruktorji FI, TRI, CRI, IR ali MI ali kot izpraševalci. Pri podaljšanju veljavnosti privilegijev za usposabljanje za rating IR je najmanj deset od teh ur namenjenih usposabljanju za letenje za rating IR in se opravijo v dvanajstih mesecih neposredno pred potekom veljavnosti potrdila FI;
 (B)
 za potrdilo FI(As) najmanj 20 ur usposabljanja za letenje na zračnih ladjah kot inštruktorji FI ali TRI ali kot izpraševalci. Pri podaljšanju veljavnosti privilegijev za usposabljanje za rating IR je deset od teh ur namenjenih usposabljanju za letenje za rating IR in se opravijo v dvanajstih mesecih neposredno pred potekom veljavnosti potrdila FI;
 (C)
 za potrdilo FI(S) najmanj 60 vzletov za usposabljanje ali 30 ur usposabljanja za letenje na jadralnih letalih, jadralnih letalih s pogonom ali letalih TMG kot inštruktorji FI ali kot izpraševalci;
 (D)
 za potrdilo FI(B) najmanj šest ur usposabljanja za letenje na balonih kot inštruktorji FI ali kot izpraševalci;
 (ii)
 opravijo osvežitveno usposabljanje za inštruktorja FI pri organizaciji ATO ali pristojnem organu. Inštruktorji FI(B) in FI(S) lahko to osvežitveno usposabljanje opravijo pri organizaciji DTO;
 (iii)
 v dvanajstih mesecih neposredno pred potekom veljavnosti potrdila FI uspešno opravijo oceno usposobljenosti v skladu s točko FCL.935.
 2.
 Imetniki ustreznega potrdila FI najmanj za vsako drugo zaporedno podaljšanje potrdila FI(A) ali FI(H) ali vsako tretje podaljšanje potrdil FI(As), FI(S) in FI(B) uspešno opravijo oceno usposobljenosti v skladu s točko FCL.935.
 (b)
 Obnova
 Če je potrdilu FI potekla veljavnost, kandidati v dvanajstih mesecih pred oddajo vloge za obnovo opravijo osvežitveno usposabljanje za inštruktorje FI pri organizaciji ATO ali za potrdilo FI(B) ali FI(S) pri organizaciji ATO ali DTO ali pristojnem organu ter opravijo oceno usposobljenosti v skladu s točko FCL.935.“;
 (31)
 v točki FCL.905.TRI se točki (b) in (c) nadomestita z naslednjim:
 „(b)
 izdajo potrdila inštruktorja TRI ali SFI, če imetnik izpolnjuje oba naslednja pogoja:
 1.
 ima najmanj 50 ur izkušenj z izvajanjem usposabljanja kot inštruktor TRI ali SFI v skladu s to uredbo ali Uredbo Komisije (EU) št. 965/2012;
 2.
 opravil je program usposabljanja za letenje za ustrezni del tečaja usposabljanja za inštruktorja TRI v skladu s točko FCL.930.TRI(a)(3), kar zadovoljivo dokaže vodji usposabljanja pri organizaciji ATO, in
 (c)
 pri inštruktorju TRI za letala z enim pilotom:
 1.
 izdajo, podaljšanje veljavnosti in obnovo ratingov za tip za visoko zmogljiva kompleksna letala z enim pilotom, če kandidat želi pridobiti privilegije za izvajanje operacij z enim pilotom.
 Privilegiji inštruktorja TRI(SPA) se lahko razširijo na usposabljanje za letenje za ratinge za tip visoko zmogljivih kompleksnih letal z enim pilotom med operacijami z več piloti, če inštruktor TRI izpolnjuje katerega koli od naslednjih pogojev:
 (i)
 ima ali je imel potrdilo TRI za letala z več piloti;
 (ii)
 opravil je najmanj 500 ur na letalih med operacijami z več piloti in tečaj usposabljanja za inštruktorja MCCI v skladu s točko FCL.930.MCCI;
 2.
 tečaj za licenco MPL za osnovno fazo, če ima privilegije razširjene na operacije z več piloti in ima ali je imel potrdilo FI(A) ali IRI(A).“;
 (32)
 točka FCL.910.TRI se nadomesti z naslednjim:
 „FCL.910.TRI Omejeni privilegiji
 (a)
 Splošno. Če poteka usposabljanje za inštruktorja TRI samo na napravah FSTD, so privilegiji inštruktorjev TRI omejeni na izvajanje usposabljanja na napravah FSTD. Vendar ta omejitev vključuje naslednje privilegije za izvajanje (na zrakoplovu):
 1.
 linijskega letenja pod nadzorom (LIFUS), če je tečaj usposabljanja za inštruktorja TRI vključeval usposabljanje iz točke FCL.930.TRI(a)(4)(i);
 2.
 usposabljanja za pristanek, če je tečaj usposabljanja za inštruktorja TRI vključeval usposabljanje iz točke FCL.930.TRI(a)(4)(ii), ali
 3.
 leta za usposabljanje iz točke FCL.060(c)(2), če je tečaj usposabljanja za inštruktorja TRI vključeval usposabljanje iz točke (a)(1) ali (a)(2).
 Omejitev na naprave FSTD se odpravi, če inštruktorji TRI opravijo oceno usposobljenosti na zrakoplovu.
 (b)
 Inštruktorji TRI za letala in zrakoplove z navpičnim vzletanjem/pristajanjem – TRI(A) in TRI(PL). Privilegiji inštruktorjev TRI so omejeni na tip letala ali zrakoplova z navpičnim vzletanjem/pristajanjem, na katerem sta potekala usposabljanje in ocena usposobljenosti. Če v podatkih o operativni ustreznosti ni določeno drugače, inštruktorji TRI za razširitev privilegijev inštruktorjev TRI na dodatne tipe:
 1.
 v dvanajstih mesecih pred oddajo vloge opravijo najmanj 15 rutnih sektorjev, vključno z vzleti in pristanki na ustreznem tipu zrakoplova, od tega se lahko največ sedem rutnih sektorjev opravi na napravi FSTD;
 2.
 opravijo ustrezne dele tistih delov zadevnega tečaja za inštruktorja TRI, ki so namenjeni tehničnemu usposabljanju in usposabljanju za letenje;
 3.
 uspešno opravijo ustrezne dele ocene usposobljenosti v skladu s točko FCL.935, da izpraševalcu FIE ali TRE, usposobljenemu v skladu s poddelom K te priloge, dokažejo usposobljenost za usposabljanje pilotov do ravni, ki se zahteva za izdajo ratinga za tip, vključno z usposabljanjem za postopke pred letom in po njem ter teoretičnim poukom.
 Privilegiji inštruktorjev TRI se razširijo na dodatne različice v skladu s podatki o operativni ustreznosti, če inštruktorji TRI opravijo ustrezne dele tistih delov zadevnega tečaja za inštruktorja TRI, ki so namenjeni tehničnemu usposabljanju in usposabljanju za letenje.
 (c)
 Inštruktorji TRI za helikopterje – TRI(H).
 1.
 Privilegiji inštruktorjev TRI(H) so omejeni na tip helikopterja, na katerem je potekala ocena usposobljenosti za izdajo potrdila TRI. Če v podatkih o operativni ustreznosti ni določeno drugače, se lahko privilegiji inštruktorjev TRI razširijo na dodatne tipe, če inštruktorji TRI:
 (i)
 opravijo ustrezne dele tistih delov tečaja za inštruktorja TRI, ki so namenjeni tehničnemu usposabljanju in usposabljanju za letenje;
 (ii)
 v dvanajstih mesecih pred oddajo vloge opravijo najmanj deset ur na ustreznem tipu helikopterja, od katerih se lahko največ pet ur opravi na simulatorju letenja ali napravi FTD 2/3, in
 (iii)
 uspešno opravijo ustrezne dele za oceno usposobljenosti v skladu s točko FCL.935, da izpraševalcu FIE ali TRE, usposobljenemu v skladu s poddelom K te priloge, dokažejo usposobljenost za usposabljanje pilotov do ravni, ki se zahteva za izdajo ratinga za tip, vključno z usposabljanjem za postopke pred letom in po njem ter teoretičnim poukom.
 Privilegiji inštruktorjev TRI se razširijo na dodatne različice v skladu s podatki o operativni ustreznosti, če inštruktorji TRI opravijo ustrezne dele tistih delov zadevnega tečaja za inštruktorja TRI, ki so namenjeni tehničnemu usposabljanju in usposabljanju za letenje.
 2.
 Za razširitev privilegijev inštruktorja TRI(H) s helikopterja z enim pilotom na helikopter z več piloti na istem tipu helikopterjev imetnik na tem tipu opravi najmanj 100 ur letenja med operacijami z več piloti.
 (d)
 Ne glede na predhodne točke imajo imetniki potrdila TRI, ki jim je bil izdan rating za tip v skladu s točko FCL.725(e), pravico, da se jim privilegiji TRI razširijo na ta novi tip zrakoplova.“;
 (33)
 v točki FCL.915.TRI se točka (c)(1) nadomesti z naslednjim:
 „(c)
 za potrdilo TRI(SPA) za letala z enim pilotom (SPA):
 1.
 je v dvanajstih mesecih pred oddajo vloge opravil najmanj 30 rutnih sektorjev, vključno z vzleti in pristanki, kot PIC na ustreznem tipu letala, od tega se lahko največ 15 rutnih sektorjev opravi na napravi FSTD, ki predstavlja navedeni tip, in“;
 (34)
 točka FCL.930.TRI se spremeni:
 (a)
 uvodni stavek točke (a) se nadomesti z naslednjim:
 „(a)
 Tečaj usposabljanja za inštruktorja TRI se izvede na zrakoplovu le, če naprava FSTD ni na voljo in ni dostopna, ter vključuje:“;
 (b)
 v točki (a) se točka (3) nadomesti z naslednjim:
 „3.
 pet ur usposabljanja za letenje na ustreznem zrakoplovu ali napravi FSTD, ki predstavlja ta zrakoplov, za zrakoplove z enim pilotom in deset ur za zrakoplove z več piloti ali napravo FSTD, ki predstavlja ta zrakoplov;“;
 (c)
 vstavi se nova točka 4:
 „4.
 naslednje usposabljanje, kot je ustrezno:
 (i)
 dodatno posebno usposabljanje pred izvajanjem linijskega letenja pod nadzorom (LIFUS);
 (ii)
 dodatno posebno usposabljanje pred izvajanjem usposabljanja za pristanek. To usposabljanje na napravi FSTD vključuje usposabljanje za postopke v sili v zvezi z zrakoplovom.“;
 (35)
 točka FCL.935.TRI se nadomesti z naslednjim:
 „FCL.935.TRI Ocena usposobljenosti
 (a)
 Ocena usposobljenosti inštruktorja TRI za licenci MPA in PL se izvede na simulatorju letenja. Če simulator letenja ni na voljo ali ni dostopen, se uporabi zrakoplov.
 (b)
 Ocena usposobljenosti inštruktorja TRI za visoko zmogljiva kompleksna letala in helikopterje z enim pilotom se izvede na katerem koli od naslednjega:
 1.
 na razpoložljivem in dostopnem simulatorju letenja;
 2.
 če simulator letenja ni na voljo ali ni dostopen, na kombinaciji ene ali več naprav FSTD in zrakoplova;
 3.
 če naprava FSTD ni na voljo ali ni dostopna, na zrakoplovu.“;
 (36)
 točka FCL.940.TRI se nadomesti z naslednjim:
 „FCL.940.TRI Podaljšanje veljavnosti in obnova
 (a)
 Podaljšanje veljavnosti
 1.
 Letala
 Za podaljšanje veljavnosti potrdila TRI(A) kandidati v dvanajstih mesecih neposredno pred potekom veljavnosti potrdila izpolnijo vsaj dve od naslednjih treh zahtev:
 (i)
 opravijo enega od naslednjih delov celotnega tečaja usposabljanja za rating za tip ali tečaja periodičnega usposabljanja: usposabljanje na simulatorju, ki traja vsaj tri ure, ali ena vaja v zraku, ki traja vsaj eno uro in vključuje najmanj dva vzleta in pristanka;
 (ii)
 opravijo osvežitveno usposabljanje za inštruktorja TRI(A) pri organizaciji ATO;
 (iii)
 uspešno opravijo oceno usposobljenosti v skladu s točko FCL.935. Za kandidate, ki so izpolnili zahteve iz točke FCL.910.TRI(b)(3), se šteje, da izpolnjujejo to zahtevo.
 2.
 Helikopterji in zrakoplovi z navpičnim vzletanjem/pristajanjem
 Za podaljšanje veljavnosti potrdila TRI(H) ali TRI(PL) kandidati med veljavnostjo potrdila TRI izpolnijo vsaj dve od naslednjih treh zahtev:
 (i)
 opravijo najmanj 50 ur usposabljanja za letenje na vsakem tipu zrakoplova, za katerega imajo inštruktorske privilegije, ali na napravi FSTD, ki predstavlja te tipe, od tega najmanj 15 ur v dvanajstih mesecih neposredno pred potekom veljavnosti potrdila TRI. Inštruktorji TRI(PL) te ure opravijo kot inštruktorji TRI ali izpraševalci praktične usposobljenosti za rating za tip (TRE) ali kot inštruktorji za usposabljanje na simulatorju (SFI) ali izpraševalci za preverjanje praktične usposobljenosti na simulatorju (SFE). Pri inštruktorjih TRI(H) se za ta namen upošteva čas, ki so ga opravili kot inštruktorji FI, inštruktorji za rating za instrumentalno letenje (IRI), inštruktorji za usposabljanje na simulatorju (STI) ali kot kateri koli izpraševalci;
 (ii)
 opravijo osvežitveno usposabljanje za inštruktorja TRI(H) ali TRI(PL), kot je ustrezno, pri organizaciji ATO;
 (iii)
 v dvanajstih mesecih neposredno pred potekom veljavnosti potrdila uspešno opravijo oceno usposobljenosti v skladu s točko FCL.935, FCL.910.TRI(b)(3) ali FCL.910.TRI(c)(3), kot je ustrezno.
 3.
 Imetniki najmanj za vsako drugo podaljšanje veljavnosti potrdila TRI uspešno opravijo oceno usposobljenosti v skladu s točko FCL.935.
 4.
 Če imajo inštruktorji TRI potrdilo za več tipov zrakoplovov iz iste kategorije, se na podlagi ocene usposobljenosti, opravljene na enem od teh tipov zrakoplovov, podaljša tudi veljavnost njihovega potrdila TRI za druge tipe iz iste kategorije zrakoplovov, razen če je v podatkih o operativni ustreznosti določeno drugače.
 5.
 Posebne zahteve za podaljšanje veljavnosti potrdila TRI(H).
 Za inštruktorje TRI(H), ki imajo potrdilo FI(H) za ustrezni tip, se šteje, da izpolnjujejo zahteve iz točke (a). V tem primeru potrdilo TRI(H) velja do poteka veljavnosti potrdila FI(H).
 (b)
 Obnova
 Za obnovo potrdila TRI kandidati v dvanajstih mesecih neposredno pred oddajo vloge uspešno opravijo oceno usposobljenosti v skladu s točko FCL.935 in opravijo naslednje:
 1.
 za letala:
 (i)
 najmanj 30 rutnih sektorjev, vključno z vzleti in pristanki na ustreznem tipu letala, od tega se lahko največ 15 rutnih sektorjev opravi na simulatorju letenja;
 (ii)
 osvežitveno usposabljanje za inštruktorja TRI pri organizaciji ATO, ki vključuje ustrezne sestavine tečaja usposabljanja za inštruktorja TRI;
 2.
 za helikopterje in zrakoplove z navpičnim vzletanjem/pristajanjem:
 (i)
 najmanj deset ur letenja, vključno z vzleti in pristanki na ustreznem tipu zrakoplova, od tega se lahko največ pet ur opravi na simulatorju letenja ali napravi FTD 2/3;
 (ii)
 osvežitveno usposabljanje za inštruktorja TRI pri organizaciji ATO, ki vključuje ustrezne sestavine tečaja usposabljanja za inštruktorja TRI;
 3.
 Če so imeli kandidati potrdilo za več tipov zrakoplovov iz iste kategorije, se na podlagi ocene usposobljenosti, opravljene na enem od teh tipov zrakoplovov, obnovi tudi njihovo potrdilo TRI za druge tipe iz iste kategorije zrakoplovov, razen če je v podatkih o operativni ustreznosti določeno drugače.“;
 (37)
 v točki FCL.905.CRI se za točko (b) vstavi naslednja točka (ba):
 „(ba)
 Privilegiji inštruktorjev CRI so, da izvajajo usposabljanje za rating za razred in tip za letala z enim pilotom, razen za visoko zmogljiva kompleksna letala z enim pilotom, med operacijami z več piloti, če inštruktorji CRI izpolnjujejo katerega koli od naslednjih pogojev:
 1.
 imajo ali so imeli potrdilo TRI za letala z več piloti;
 2.
 opravili so najmanj 500 ur na letalih med operacijami z več piloti in tečaj usposabljanja za inštruktorja MCCI v skladu s točko FCL.930.MCCI.“;
 (38)
 v točki FCL.930.CRI se točka (a)(3) nadomesti z naslednjim:
 3.
 „pet ur usposabljanja za letenje na večmotornih letalih ali na napravi FSTD, ki predstavlja ta razred ali tip letala, vključno z najmanj tremi urami na letalu, ali najmanj tri ure usposabljanja za letenje na enomotornih letalih, ki ga izvede inštruktor FI(A), usposobljen v skladu s točko FCL.905.FI(j).“;
 (39)
 točka FCL.940.CRI se nadomesti z naslednjim:
 „FCL.940.CRI Podaljšanje veljavnosti in obnova
 (a)
 Za podaljšanje veljavnosti potrdila CRI kandidati med veljavnostjo potrdila CRI izpolnijo vsaj dve od naslednjih treh zahtev:
 1.
 opravijo najmanj deset ur usposabljanja za letenje kot inštruktorji CRI. Če imajo kandidati privilegije CRI za enomotorna in večmotorna letala, se teh deset ur usposabljanja za letenje enako razdeli med enomotorna in večmotorna letala;
 2.
 opravijo osvežitveno usposabljanje za inštruktorja CRI pri organizaciji ATO ali pristojnem organu;
 3.
 uspešno opravijo oceno usposobljenosti v skladu s točko FCL.935 za večmotorna ali enomotorna letala, kot je ustrezno.
 (b)
 Imetniki najmanj za vsako drugo podaljšanje veljavnosti potrdila CRI izpolnijo zahtevo iz točke (a)(3).
 (c)
 Obnova
 Če je potrdilu CRI potekla veljavnost, se obnovi, če kandidati v dvanajstih mesecih pred oddajo vloge za obnovo:
 1.
 opravijo osvežitveno usposabljanje za inštruktorja CRI pri organizaciji ATO ali pristojnem organu;
 2.
 opravijo oceno usposobljenosti v skladu s točko FCL.935.“;
 (40)
 v točki FCL.915.IRI se točka (b)(2) nadomesti z naslednjim:
 „2.
 če je kandidat za IRI(H) za večmotorne helikopterje, izpolnjuje zahteve iz točke FCL.905.FI(h)(3)(ii);“;
 (41)
 v točki FCL.930.IRI se točka (a)(3)(ii) nadomesti z naslednjim:
 „(ii)
 za inštruktorja IRI(H) najmanj deset ur usposabljanja za letenje na helikopterju, simulatorju letenja, napravi FTD 2/3 ali napravi FNPT II/III. Kandidatom, ki imajo potrdilo FI(H), se število teh ur zmanjša na najmanj pet;“;
 (42)
 točka FCL.905.SFI se nadomesti z naslednjim:
 „FCL.905.SFI Privilegiji in pogoji
 (a)
 Privilegiji inštruktorjev SFI so, da v okviru ustrezne kategorije zrakoplovov izvajajo usposabljanje za letenje na simulatorju za:
 1.
 podaljšanje veljavnosti in obnovo ratinga IR, če imajo ali so imeli rating IR za ustrezno kategorijo zrakoplovov;
 2.
 izdajo ratinga IR, če imajo ali so imeli rating IR za ustrezno kategorijo zrakoplovov in so opravili tečaj usposabljanja za inštruktorja IRI.
 (b)
 Privilegiji inštruktorjev SFI za letala z enim pilotom so, da izvajajo usposabljanje za letenje na simulatorju za:
 1.
 izdajo, podaljšanje veljavnosti in obnovo ratingov za tip za visoko zmogljiva kompleksna letala z enim pilotom, če kandidati želijo pridobiti privilegije za izvajanje operacij z enim pilotom.
 Privilegiji inštruktorjev SFI za letala z enim pilotom se lahko razširijo na usposabljanje za letenje za ratinge za tip visoko zmogljivih kompleksnih letal z enim pilotom med operacijami z več piloti, če ti inštruktorji izpolnjujejo katerega koli od naslednjih pogojev:
 (i)
 imajo ali so imeli potrdilo TRI za letala z več piloti;
 (ii)
 opravili so najmanj 500 ur na letalih med operacijami z več piloti in tečaj usposabljanja za inštruktorja MCCI v skladu s točko FCL.930.MCCI;
 2.
 tečaje usposabljanja MCC in MPL za osnovno fazo, če so bili privilegiji inštruktorjev SFI(SPA) razširjeni na operacije z več piloti v skladu s točko 1.
 (c)
 Privilegiji inštruktorjev SFI za letala z več piloti so, da izvajajo usposabljanje za letenje na simulatorju za:
 1.
 izdajo, podaljšanje veljavnosti in obnovo ratingov za tip za letala z več piloti ter, če kandidati želijo pridobiti privilegije za izvajanje operacij z več piloti, visoko zmogljiva kompleksna letala z enim pilotom;
 2.
 tečaj usposabljanja MCC;
 3.
 tečaj MPL za osnovno, vmesno in višjo fazo, če imajo ali so imeli potrdilo FI(A) ali IRI(A) za osnovno fazo;
 (d)
 Privilegiji inštruktorjev SFI za helikopterje so, da izvajajo usposabljanje za letenje na simulatorju za:
 1.
 izdajo, podaljšanje veljavnosti in obnovo ratingov za tip helikopterjev:
 2.
 usposabljanje MCC, če imajo inštruktorji SFI privilegije za usposabljanje za letenje na helikopterjih z več piloti.“;
 (43)
 točka FCL.910.SFI se nadomesti z naslednjim:
 „FCL.910.SFI Omejeni privilegiji
 Privilegiji inštruktorjev SFI so omejeni na napravo FTD 2/3 ali simulator letenja za tip zrakoplova, na katerem je potekal tečaj usposabljanja za inštruktorja SFI.
 Privilegiji se lahko razširijo na druge naprave FSTD, ki predstavljajo dodatne tipe iste kategorije zrakoplovov, če so imetniki:
 (a)
 opravili simulatorski del ustreznega tečaja usposabljanja za rating za tip;
 (b)
 opravili ustrezne dele tehničnega usposabljanja in vsebino FSTD programa usposabljanja za letenje v okviru ustreznega tečaja za inštruktorja TRI;
 (c)
 na celotnem tečaju za rating za tip vodili najmanj tri ure usposabljanja za letenje v zvezi z nalogami inštruktorja SFI na ustreznem tipu pod nadzorom za to usposobljenega izpraševalca TRE ali SFE, ki je bil zadovoljen z njegovim izvajanjem.
 Privilegiji inštruktorja SFI se razširijo na dodatne različice v skladu s podatki o operativni ustreznosti, če inštruktor SFI opravi za tip ustrezne dele tehničnega usposabljanja in vsebino FSTD programa usposabljanja za letenje v okviru ustreznega tečaja za inštruktorja TRI.“;
 (44)
 v točki FCL.930.SFI se točka (a)(2) nadomesti z naslednjim:
 „2.
 ustrezne dele tehničnega usposabljanja in vsebino FSTD programa usposabljanja za letenje v okviru ustreznega tečaja usposabljanja za inštruktorja TRI.“;
 (45)
 točka FCL.940.SFI se nadomesti z naslednjim:
 „FCL.940.SFI Podaljšanje veljavnosti in obnova
 (a)
 Podaljšanje veljavnosti
 Za podaljšanje veljavnosti potrdila SFI kandidati pred potekom veljavnosti potrdila SFI izpolnijo vsaj dve od naslednjih treh zahtev:
 1.
 opravijo najmanj 50 ur kot inštruktorji ali izpraševalci na napravah FSTD, od tega najmanj 15 ur v dvanajstih mesecih neposredno pred potekom veljavnosti potrdila SFI;
 2.
 opravijo osvežitveno usposabljanje za inštruktorja SFI pri organizaciji ATO;
 3.
 uspešno opravijo ustrezne dele za oceno usposobljenosti v skladu s točko FCL.935.
 (b)
 Poleg tega kandidati na simulatorju letenja opravijo preverjanje strokovnosti za izdajo ratingov za določeni tip zrakoplovov, ki predstavljajo tipe, za katere imajo privilegije.
 (c)
 Imetniki najmanj za vsako drugo podaljšanje veljavnosti potrdila SFI izpolnijo zahtevo iz točke (a)(3).
 (d)
 Če ima inštruktor SFI potrdilo za več tipov zrakoplovov iz iste kategorije, se na podlagi ocene usposobljenosti, opravljene na enem od teh tipov zrakoplovov, podaljša tudi veljavnost njegovega potrdila SFI za druge tipe iz iste kategorije zrakoplovov, razen če je v podatkih o operativni ustreznosti določeno drugače.
 (e)
 Obnova
 Za obnovo potrdila SFI kandidati v dvanajstih mesecih neposredno pred oddajo vloge za obnovo izpolnijo vse naslednje pogoje:
 1.
 opravijo osvežitveno usposabljanje za inštruktorja SFI pri organizaciji ATO;
 2.
 uspešno opravijo oceno usposobljenosti v skladu s točko FCL.935;
 3.
 na napravi FSTD opravijo preizkus praktične usposobljenosti za izdajo ratingov za določeni tip zrakoplovov, ki predstavljajo tipe, za katere se bodo obnovili privilegiji.“;
 (46)
 točka FCL.910.STI se nadomesti z naslednjim:
 „FCL.910.STI Omejeni privilegiji
 Privilegiji inštruktorjev STI so omejeni na napravo FSTD, na kateri je potekal tečaj usposabljanja za inštruktorja STI.
 Privilegiji se lahko razširijo na druge naprave FSTD, ki predstavljajo dodatne tipe zrakoplovov, če so imetniki v dvanajstih mesecih neposredno pred oddajo vloge:
 (a)
 na razredu ali tipu zrakoplova, za katerega želijo pridobiti inštruktorske privilegije, opravili vsebino FSTD iz tečaja za inštruktorja CRI ali TRI;
 (b)
 na napravi FSTD, na kateri se bo izvajalo usposabljanje za letenje, uspešno opravili ustrezni del preverjanja strokovnosti v skladu z Dodatkom 9 k tej prilogi za ustrezni razred ali tip zrakoplovov.
 Za inštruktorje STI(A), ki izvajajo usposabljanje za letenje samo na napravah BITD, preverjanje strokovnosti vključuje samo vaje, ki ustrezajo preizkusu praktične usposobljenosti za izdajo licence PPL(A);
 (c)
 na tečaju za pridobitev CPL, IR, PPL ali za rating za razred ali tip opravili najmanj tri ure usposabljanja za letenje pod nadzorom inštruktorja FI, CRI(A), IRI ali TRI, ki ga za to imenuje organizacija ATO, vključno z najmanj eno uro usposabljanja za letenje pod nadzorom izpraševalca FIE v ustrezni kategoriji zrakoplovov.“;
 (47)
 točka FCL.915.STI se nadomesti z naslednjim:
 „FCL.915.STI Predpogoji
 (a)
 Kandidati za izdajo potrdila STI:
 1.
 imajo ali so imeli v treh letih pred oddajo vloge pilotsko licenco in inštruktorske privilegije, ki ustrezajo tečajem, na katerih nameravajo izvajati usposabljanje;
 2.
 v dvanajstih mesecih neposredno pred oddajo vloge na napravi FSTD opravijo ustrezno preverjanje strokovnosti za rating za razred ali tip.
 Kandidati za izdajo potrdila STI(A), ki želijo izvajati usposabljanje za letenje samo na napravah BITD, opravijo samo vaje, ki ustrezajo preizkusu praktične usposobljenosti za izdajo licence PPL(A).
 (b)
 Poleg zahtev iz točke (a) kandidati za izdajo potrdila STI(H) v dvanajstih mesecih neposredno pred oddajo vloge opravijo najmanj eno uro letenja kot opazovalci v pilotski kabini ustreznega tipa helikopterja.“;
 (48)
 točka FCL.940.STI se nadomesti z naslednjim:
 „FCL.940.STI Podaljšanje veljavnosti in obnova potrdila STI
 (a)
 Podaljšanje veljavnosti
 Za podaljšanje veljavnosti potrdila STI kandidati v dvanajstih mesecih neposredno pred potekom veljavnosti potrdila STI izpolnijo vse naslednje pogoje:
 1.
 opravijo najmanj tri ure usposabljanja za letenje na napravi FSTD v okviru celotnega tečaja za pridobitev CPL, IR, PPL ali za rating za razred ali tip;
 2.
 na napravi FSTD, na kateri se izvaja usposabljanje za letenje, uspešno opravijo ustrezne dele preverjanja strokovnosti v skladu z Dodatkom 9 k tej prilogi za ustrezni razred ali tip zrakoplovov.
 Za inštruktorje STI(A), ki izvajajo usposabljanje za letenje samo na napravah BITD, preverjanje strokovnosti vključuje samo vaje, ki ustrezajo preizkusu praktične usposobljenosti za izdajo licence PPL(A);
 (b)
 Obnova
 Za obnovo potrdila STI kandidati v dvanajstih mesecih neposredno pred oddajo vloge za obnovo:
 1.
 opravijo osvežitveno usposabljanje za inštruktorja STI pri organizaciji ATO;
 2.
 na napravi FSTD, na kateri se izvaja usposabljanje za letenje, uspešno opravijo ustrezne dele preverjanja strokovnosti v skladu z Dodatkom 9 k tej prilogi za ustrezni razred ali tip zrakoplovov.
 Za inštruktorje STI(A), ki izvajajo usposabljanje za letenje samo na napravah BITD, preverjanje strokovnosti vključuje samo vaje, ki ustrezajo preizkusu praktične usposobljenosti za izdajo licence PPL(A);
 3.
 na celotnem tečaju za pridobitev CPL, IR, PPL ali za rating za razred ali tip opravijo, v ustrezni kategoriji zrakoplovov, najmanj tri ure usposabljanja za letenje pod nadzorom inštruktorja FI, CRI, IRI ali TRI, ki ga za to imenuje organizacija ATO, vključno z najmanj eno uro usposabljanja za letenje pod nadzorom izpraševalca praktične usposobljenosti za inštruktorja letenja (FIE).“;
 (49)
 točka FCL.1000 se nadomesti z naslednjim:
 „FCL.1000 Potrdila izpraševalcev
 (a)
 Splošno
 Imetniki potrdila za izpraševalca:
 1.
 imajo, če v tej prilogi ni določeno drugače, licenco, rating ali potrdilo, ki je enakovredno licenci, ratingu ali potrdilu, za katerega so pooblaščeni, da izvajajo preizkuse praktične usposobljenosti, preverjanje strokovnosti ali ocene usposobljenosti, in privilegij za poučevanje v zvezi z njimi;
 2.
 so usposobljeni, da delujejo kot PIC na zrakoplovu med preizkusom praktične usposobljenosti, preverjanjem strokovnosti ali oceno usposobljenosti, če se izvajajo na zrakoplovu.
 (b)
 Posebni pogoji:
 1.
 Pristojni organ lahko izda posebno potrdilo, s katerim se podelijo privilegiji za izvajanje preizkusov praktične usposobljenosti, preverjanj strokovnosti in ocen usposobljenosti, če zahtev iz tega poddela ni mogoče izpolniti zaradi uvedbe česar koli od naslednjega:
 (i)
 novega zrakoplova v državah članicah ali v floti operatorja;
 (ii)
 novih tečajev usposabljanja iz te priloge.
 Tako potrdilo je omejeno na preizkuse praktične usposobljenosti, preverjanja strokovnosti in ocene usposobljenosti, potrebne za uvedbo novega tipa zrakoplova ali novega tečaja usposabljanja, in v nobenem primeru ne velja več kot eno leto.
 2.
 Imetniki potrdila, izdanega v skladu s točko (b)(1), ki želijo zaprositi za potrdilo izpraševalca, izpolnjujejo predpogoje in zahteve za podaljšanje veljavnosti, določene za to kategorijo potrdila izpraševalcev.
 3.
 Če usposobljen izpraševalec ni na voljo, lahko pristojni organi za vsak primer posebej za izvajanje preizkusov praktične usposobljenosti, preverjanj strokovnosti in ocen usposobljenosti pooblastijo inšpektorje ali izpraševalce, ki ne izpolnjujejo ustreznih zahtev za rating za inštruktorja, tip ali razred, kot je določeno v točki (a).
 (c)
 Preizkus zunaj ozemlja držav članic:
 1.
 Z odstopanjem od točke (a), če se preizkusi praktične usposobljenosti in preverjanja strokovnosti izvajajo zunaj ozemlja, za katerega so države članice odgovorne v skladu s Čikaško konvencijo, pristojni organ kandidatom s pilotsko licenco, ki je v skladu s Prilogo 1 k Čikaški konvenciji, izda potrdilo izpraševalca, če:
 (i)
 imajo ti kandidati licenco, rating ali potrdilo, ki so najmanj enakovredni licenci, ratingu ali potrdilu, za katerega so pooblaščeni, da izvajajo preizkuse praktične usposobljenosti, preverjanje strokovnosti ali ocene usposobljenosti, v vsakem primeru pa morajo imeti najmanj licenco CPL;
 (ii)
 so ti kandidati usposobljeni, da delujejo kot PIC na zrakoplovu med preizkusom praktične usposobljenosti ali preverjanjem strokovnosti, ki se izvaja na zrakoplovu;
 (iii)
 ti kandidati izpolnjujejo zahteve iz tega poddela za izdajo ustreznega potrdila izpraševalca in
 (iv)
 ti kandidati pristojnemu organu dokažejo ustrezno raven poznavanja evropskih predpisov za letalsko varnost, ki jim omogoča izvajanje privilegijev izpraševalca v skladu s to prilogo.
 2.
 Potrdilo iz točke 1 je omejeno na izvajanje preizkusov praktične usposobljenosti in preverjanj strokovnosti:
 (i)
 zunaj ozemlja, za katerega so države članice odgovorne v skladu s Čikaško konvencijo, in
 (ii)
 za pilote z zadostnim znanjem jezika, v katerem poteka preizkus/preverjanje.“;
 (50)
 točka FCL.1005 se nadomesti z naslednjim:
 „FCL.1005 Omejitve privilegijev pri osebnih interesih
 Izpraševalci ne izvajajo:
 (a)
 preizkusov praktične usposobljenosti ali ocen usposobljenosti kandidatov za izdajo licence, ratinga ali potrdila, katerim so zagotovili več kot 25 % zahtevanega usposabljanja za letenje za licenco, rating ali potrdilo, za katero se izvaja preizkus praktične usposobljenosti ali ocena usposobljenosti, in
 (b)
 preizkusov praktične usposobljenosti, preverjanj strokovnosti ali ocen usposobljenosti, kadar menijo, da bi bili lahko neobjektivni.“;
 (51)
 točka FCL.1025 se nadomesti z naslednjim:
 „FCL.1025 Veljavnost, podaljšanje veljavnosti in obnova potrdil izpraševalcev
 (a)
 Veljavnost
 Potrdilo izpraševalca velja tri leta.
 (b)
 Podaljšanje veljavnosti
 Za podaljšanje veljavnosti potrdila izpraševalca imetniki izpolnijo vse naslednje pogoje:
 1.
 pred potekom veljavnosti potrdila opravijo najmanj šest preizkusov praktične usposobljenosti, preverjanj strokovnosti ali ocen usposobljenosti;
 2.
 v dvanajstih mesecih neposredno pred potekom veljavnosti potrdila opravijo osvežitveni tečaj za izpraševalce, ki ga izvede pristojni organ ali organizacija ATO in odobri pristojni organ. Izpraševalec, ki ima potrdilo za jadralna letala ali balone, lahko v dvanajstih mesecih neposredno pred potekom veljavnosti potrdila opravi osvežitveni tečaj za izpraševalce, ki ga izvede organizacija DTO in odobri pristojni organ;
 3.
 eden od preizkusov praktične usposobljenosti, preverjanj strokovnosti ali ocen usposobljenosti, izvedenih v skladu s točko 1, se izvede v dvanajstih mesecih neposredno pred potekom veljavnosti potrdila izpraševalca in:
 (i)
 ga oziroma jo oceni inšpektor pristojnega organa ali višji izpraševalec, ki ga za to posebej pooblasti pristojni organ, odgovoren za potrdilo izpraševalca, ali
 (ii)
 izpolnjuje zahteve iz točke FCL.1020.
 Če imajo kandidati za podaljšanje potrdila privilegije za več kategorij izpraševalca, se jim v dogovoru s pristojnim organom lahko podaljša veljavnost vseh privilegijev izpraševalca, če izpolnijo zahteve iz točke (b)(1) in (2) ter točke FCL.1020 za eno od kategorij potrdila izpraševalca, ki jo imajo.
 (c)
 Obnova
 Če je potrdilu potekla veljavnost, vlagatelji pred ponovnim izvajanjem privilegijev v dvanajstih mesecih neposredno pred oddajo vloge za obnovo izpolnijo zahteve iz točke (b)(2) in točke FCL.1020.
 (d)
 Potrdilo izpraševalca se lahko podaljša ali obnovi samo, če kandidati dokažejo neprekinjeno izpolnjevanje zahtev iz točk FCL.1010 in FCL.1030.“;
 (52)
 točka FCL.1005.TRE se spremeni:
 (a)
 v točki (a) se točka 5 nadomesti z naslednjim:
 „5.
 ocen usposobljenosti za izdajo, podaljšanje veljavnosti ali obnovo potrdila TRI ali SFI za ustrezno kategorijo zrakoplovov, če ima izpraševalec najmanj tri leta izkušenj kot izpraševalec TRE in je opravil posebno usposabljanje za ocenjevanje usposobljenosti v skladu s točko FCL.1015(b).“;
 (b)
 v točki (b) se točka 4 nadomesti z naslednjim:
 „4.
 ocen usposobljenosti za izdajo, podaljšanje veljavnosti ali obnovo potrdila TRI(H) ali SFI(H), če ima izpraševalec najmanj tri leta izkušenj kot izpraševalec TRE in je opravil posebno usposabljanje za ocenjevanje usposobljenosti v skladu s točko FCL.1015(b).“;
 (53)
 v točki FCL.1005.CRE se točka (b) nadomesti z naslednjim:
 „(b)
 preverjanje strokovnosti za:
 1.
 podaljšanje veljavnosti ali obnovo ratingov za razred in tip;
 2.
 podaljšanje veljavnosti ratingov IR, če je opravil najmanj 1 500 ur kot pilot letala in najmanj 450 ur letenja po pravilih IFR;
 3.
 obnovo ratingov IR, če izpolnjuje zahteve iz točke FCL.1010.IRE(a), in
 4.
 podaljšanje veljavnosti in obnovo ratingov EIR, če je opravil najmanj 1 500 ur kot pilot na letalih in izpolnjuje zahteve iz točke FCL.1010.IRE(a)(2).“;
 (54)
 v točki FCL.1010.CRE se točka (b) nadomesti z naslednjim:
 „(b)
 imajo potrdilo CRI ali FI z inštruktorskimi privilegiji za ustrezni razred ali tip;“;
 (55)
 točka FCL.1010.IRE se nadomesti z naslednjim:
 „FCL.1010.IRE Predpogoji
 (a)
 IRE(A)
 Kandidati za potrdilo izpraševalca IRE za letala imajo potrdilo IRI(A) ali FI(A) s privilegijem za izvajanje usposabljanja za rating IR(A) in opravijo:
 1.
 2 000 ur letenja kot piloti letal in
 2.
 450 ur letenja po pravilih IFR, od tega 250 ur kot inštruktorji.
 (b)
 IRE(H)
 Kandidati za potrdilo izpraševalca IRE za helikopterje imajo potrdilo IRI(H) ali FI(H) s privilegijem za izvajanje usposabljanja za rating IR(H) in opravijo:
 1.
 2 000 ur letenja kot piloti helikopterjev in
 2.
 300 ur instrumentalnega letenja na helikopterjih, od tega 200 ur kot inštruktorji.
 (c)
 IRE(As)
 Kandidati za potrdilo izpraševalca IRE za zračne ladje imajo potrdilo IRI(As) ali FI(As) s privilegijem za izvajanje usposabljanja za rating IR(As) in opravijo:
 1.
 500 ur letenja kot piloti na zračnih ladjah in
 2.
 100 ur instrumentalnega letenja na zračnih ladjah, od tega 50 ur kot inštruktorji.“;
 (56)
 točka FCL.1005.SFE se nadomesti z naslednjim:
 „FCL.1005.SFE Privilegiji in pogoji
 (a)
 SFE za letala (SFE(A)) in SFE za zrakoplove z navpičnim vzletanjem/pristajanjem (SFE(PL))
 Privilegiji izpraševalcev SFE za letala ali zrakoplove z navpičnim vzletanjem/pristajanjem so, da na simulatorju letenja ali za ocene iz točke 5 na ustrezni napravi FSTD izvajajo:
 1.
 preizkuse praktične usposobljenosti in preverjanja strokovnosti za izdajo, podaljšanje veljavnosti ali obnovo ratingov za tip za letala ali zrakoplove z navpičnim vzletanjem/pristajanjem, kot je ustrezno;
 2.
 preverjanja strokovnosti za podaljšanje veljavnosti ali obnovo ratingov IR, če so ta preverjanja združena s podaljšanjem veljavnosti ali obnovo ratinga za tip, če so ti izpraševalci SFE v zadnjem letu uspešno opravili preverjanje strokovnosti za ta tip zrakoplova, vključno z ratingom za instrumentalno letenje;
 3.
 preizkuse praktične usposobljenosti za izdajo licence ATPL(A);
 4.
 preizkuse praktične usposobljenosti za izdajo licence MPL, če so ti izpraševalci SFE izpolnili zahteve iz točke FCL.925, in
 5.
 ocene usposobljenosti za izdajo, podaljšanje veljavnosti ali obnovo potrdila SFI za ustrezno kategorijo zrakoplovov, če imajo ti izpraševalci SFE najmanj tri leta izkušenj kot izpraševalci SFE(A) in so opravili posebno usposabljanje za ocenjevanje usposobljenosti v skladu s točko FCL.1015(b).
 (b)
 SFE za helikopterje (SFE(H))
 Privilegiji izpraševalcev SFE(H) so, da na simulatorju letenja ali za ocene iz točke 4 na ustrezni napravi FSTD izvajajo:
 1.
 preizkuse praktične usposobljenosti in preverjanja strokovnosti za izdajo, podaljšanje veljavnosti in obnovo ratingov za tip;
 2.
 preverjanja strokovnosti za podaljšanje veljavnosti in obnovo ratingov IR, če so ta preverjanja združena s podaljšanjem veljavnosti ali obnovo ratinga za tip, če so ti izpraševalci SFE v zadnjem letu pred preverjanjem strokovnosti uspešno opravili preverjanje strokovnosti za ta tip zrakoplova, vključno z ratingom za instrumentalno letenje;
 3.
 preizkuse praktične usposobljenosti za izdajo licence ATPL(H) in
 4.
 ocene usposobljenosti za izdajo, podaljšanje veljavnosti ali obnovo potrdila SFI(H), če imajo ti izpraševalci SFE najmanj tri leta izkušenj kot izpraševalci SFE(H) in so opravili posebno usposabljanje za ocenjevanje usposobljenosti v skladu s točko FCL.1015(b).“;
 (57)
 točka FCL.1010.SFE se nadomesti z naslednjim:
 „FCL.1010.SFE Predpogoji
 (a)
 SFE(A)
 Kandidati za potrdilo SFE(A) izpolnjujejo vse naslednje pogoje:
 1.
 pri letalih z več piloti:
 (i)
 imajo ali so imeli licenco ATPL(A) in rating za tip za ustrezni tip letala;
 (ii)
 imajo potrdilo SFI(A) za ustrezni tip letala in
 (iii)
 opravijo najmanj 1 500 ur letenja kot piloti letal z več piloti;
 2.
 pri visoko zmogljivih kompleksnih letalih z enim pilotom:
 (i)
 imajo ali so imeli licenco CPL(A) ali ATPL(A) in rating za tip za ustrezni tip letala;
 (ii)
 imajo potrdilo SFI(A) za ustrezni razred ali tip letala in
 (iii)
 opravijo najmanj 500 ur letenja kot piloti letal z enim pilotom;
 3.
 za prvo izdano potrdilo SFE opravijo najmanj 50 ur usposabljanja za letenje na simulatorju kot inštruktorji TRI(A) ali SFI(A) na ustreznem tipu.
 (b)
 SFE(H)
 Kandidati za potrdilo SFE(H) izpolnjujejo vse naslednje pogoje:
 1.
 imajo ali so imeli licenco ATPL(H) in rating za tip za ustrezni tip helikopterja;
 2.
 imajo potrdilo SFI(H) za ustrezni tip helikopterja;
 3.
 opravijo najmanj 1 000 ur letenja kot piloti helikopterjev z več piloti;
 4.
 za prvo izdano potrdilo SFE opravijo najmanj 50 ur usposabljanja za letenje na simulatorju kot inštruktorji TRI(H) ali SFI(H) na ustreznem tipu.“;
 (58)
 točki 1.1 in 1.2 Dodatka 1 se nadomestita z naslednjim:
 „1.1
 Za izdajo licence LAPL se imetniku licence LAPL v drugi kategoriji zrakoplovov v celoti upošteva teoretično znanje iz splošnih predmetov iz točke FCL.120. Vendar se teoretično znanje iz predmeta ‚navigacija‘ upošteva le imetniku licence LAPL(A), ki zaprosi za izdajo licence LAPL(H), ali imetniku licence LAPL(H), ki zaprosi za izdajo licence LAPL(A).
 1.2
 Za izdajo licence LAPL(A), LAPL(H) ali PPL se imetnikom licence PPL, CPL ali ATPL v drugi kategoriji zrakoplovov v celoti upošteva teoretično znanje iz splošnih predmetov iz točke FCL.215(a)(1).“;
 (59)
 v Dodatku 1 se vstavi nova točka 1.2a:
 „1.2a
 Za izdajo licence LAPL(B), LAPL(S), BPL ali SPL se imetnikom licence v drugi kategoriji zrakoplovov v celoti upošteva teoretično znanje iz splošnih predmetov iz točke FCL.215(b)(1).“;
 (60)
 v delu A Dodatka 3 se v točki 9 točka (b) nadomesti z naslednjim:
 „(b)
 70 ur kot PIC, od tega lahko največ 55 ur kot SPIC. Instrumentalno letenje kot SPIC se šteje kot letenje PIC samo do največ 20 ur.“;
 (61)
 v delu C Dodatka 3 se v točki 8 točka (b) nadomesti z naslednjim:
 „(b)
 70 ur kot PIC, od tega lahko največ 55 ur kot SPIC. Instrumentalno letenje kot SPIC se šteje kot letenje PIC samo do največ 20 ur;“;
 (62)
 v delu D Dodatka 3 se v točki 8 točka (b) nadomesti z naslednjim:
 „(b)
 70 ur kot PIC, od tega lahko največ 55 ur kot SPIC.“;
 (63)
 v delu E Dodatka 3 se v točki 3 točka (a) nadomesti z naslednjim:
 „(a)
 opravi 150 ur letenja.
 Razen zahteve po 50 urah letenja kot PIC na letalih lahko 150 ur letenja na letalih predstavljajo ure letenja kot PIC v drugih kategorijah zrakoplovov v katerem koli od spodnjih primerov:
 1.
 20 ur na helikopterjih, če ima kandidat licenco PPL(H);
 2.
 50 ur na helikopterjih, če ima kandidat licenco CPL(H);
 3.
 10 ur na letalih TMG ali jadralnih letalih;
 4.
 20 ur na zračnih ladjah, če ima kandidat licenco PPL(As);
 5.
 50 ur na zračnih ladjah, če ima kandidat licenco CPL(As).“;
 (64)
 v delu K Dodatka 3 se v točki 3 točka (a) nadomesti z naslednjim:
 „(a)
 opravi 155 ur letenja, vključno s 50 urami kot PIC na helikopterjih, od tega je deset ur preletov.
 Razen zahteve po 50 urah letenja kot PIC na helikopterjih lahko 155 ur letenja na helikopterjih predstavljajo ure letenja kot PIC v drugih kategorijah zrakoplovov v katerem koli od naslednjih primerov:
 1.
 20 ur na letalih, če ima kandidat licenco PPL(A);
 2.
 50 ur na letalih, če ima kandidat licenco CPL(A);
 3.
 10 ur na letalih TMG ali jadralnih letalih;
 4.
 20 ur na zračnih ladjah, če ima kandidat licenco PPL(As);
 5.
 50 ur na zračnih ladjah, če ima kandidat licenco CPL(As).“;
 (65)
 v Dodatku 7 se tabela VSEBINA PREIZKUSA v zvezi s kategorijo letal nadomesti z naslednjo tabelo:
 „Letala
 DEL 1 – OPERACIJE PRED LETOM IN ODHOD
 Kontrolni seznami, veščine pilotiranja, postopki za preprečevanje zaledenitve/razledenitev itd. se uporabljajo v vseh delih.
 a
 Uporaba letalskega (ali drugega enakovrednega) priročnika, zlasti izračun zmogljivosti, mase in ravnotežja zrakoplova
 b
 Uporaba dokumenta služb zračnega prometa, dokumenta o vremenu
 c
 Priprava načrta leta ATC, načrta leta IFR/dnevnika
 d
 Prepoznavanje zahtevanih sistemov za pomoč pri navigaciji za postopke za odhod, prihod in prilet
 e
 Pregled pred letom
 f
 Vremenski minimumi
 g
 Vožnja po tleh (taksiranje)
 h
 Odhod PBN (če je ustrezno):
 – preverjanje, da se je v navigacijski sistem naložil pravilni postopek, in – navzkrižno preverjanje prikazovalnika navigacijskega sistema s prikazom odhoda.
 i
 Posvetovanje pred vzletom, vzlet
 j (°)
 Prehod v instrumentalno letenje
 k (°)
 Postopki za instrumentalni odhod, vključno z odhodi PBN, in nastavitev višinomera
 l (°)
 Radijska zveza z ATC – izpolnjevanje navodil, postopki R/T
 DEL 2 – SPLOŠNI POSTOPKI (°)
 a
 Upravljanje letala izključno z instrumenti, vključno z vodoravnim letom z različnimi hitrostmi, uravnoteženjem (trim)
 b
 Neprekinjeni zavoji 1. stopnje med vzpenjanjem in spuščanjem
 c
 Izhodi iz neobičajnih položajev, vključno z zavoji z neprekinjenem 45-stopinjskim nagibom in zavoji med strmim spuščanjem
 d (*1)
 Izhod iz približevanja porušitvi vzgona med vodoravnim letom, zavoji med vzpenjanjem in spuščanjem ter v konfiguraciji za pristanek
 e
 Uporaba omejenega števila instrumentov: stabilizirano vzpenjanje ali spuščanje, blagi zavoji 1. stopnje v določene smeri, izhod iz neobičajnih položajev
 DEL 3 – POSTOPKI IFR NA RUTI (°)
 a
 Ohranjanje smeri, vključno s prestrezanjem (intercepcijo), npr. NDB, VOR, ali ohranjanje smeri med točkami na poti
 b
 Uporaba navigacijskega sistema in radijske opreme
 c
 Vodoravni let, nadzor smeri, višine in hitrosti, nastavitev moči, tehnika uravnoteženja (trim)
 d
 Nastavitev višinomerov
 e
 Merjenje časa in popravek predvidenih časov prihoda (čakanje na ruti – če je potrebno)
 f
 Spremljanje poteka leta, dnevnik letenja, poraba goriva, upravljanje sistemov
 g
 Postopki za preprečevanje zaledenitve, ki je po potrebi lahko simulirana
 h
 Radijska zveza z ATC – izpolnjevanje navodil, postopki R/T
 DEL 3a – POSTOPKI ZA PRIHOD
 a
 Nastavitev in preverjanje navigacijskih sredstev ter prepoznavanje naprav, če je ustrezno
 b
 Postopki za prihod, preverjanje višinomerov
 c
 Omejitve absolutne višine in hitrosti, če je ustrezno
 d
 Prihod PBN (če je ustrezno):
 – preverjanje, da se je v navigacijski sistem naložil pravilni postopek, in – navzkrižno preverjanje prikazovalnika navigacijskega sistema s prikazom prihoda.
 DEL 4 (°) – 3D OPERACIJE (+)
 a
 Nastavitev in preverjanje navigacijskih sredstev
 Preverjanje kota navpične poti
 Za RNP APCH:
 – preverjanje, da se je v navigacijski sistem naložil pravilni postopek, in – navzkrižno preverjanje prikazovalnika navigacijskega sistema s prikazom prileta.
 b
 Posvetovanje pred priletom in pristankom, vključno s preverjanji med spuščanjem/priletom/pristankom in prepoznavanjem naprav
 c (+)
 Postopki za čakanje
 d
 Upoštevanje objavljenega priletnega postopka
 e
 Merjenje časa med priletom
 f
 Nadzor absolutne višine, hitrosti in smeri (stabilizirani prilet)
 g (+)
 Neuspeli prilet
 h (+)
 Postopek pri neuspelem priletu/pristanek
 i
 Radijska zveza z ATC – izpolnjevanje navodil, postopki R/T
 DEL 5 (°) – 2D OPERACIJE (++)
 a
 Nastavitev in preverjanje navigacijskih sredstev
 Za RNP APCH:
 – preverjanje, da se je v navigacijski sistem naložil pravilni postopek, in – navzkrižno preverjanje prikazovalnika navigacijskega sistema s prikazom prileta.
 b
 Posvetovanje pred priletom in pristankom, vključno s preverjanji med spuščanjem/priletom/pristankom in prepoznavanjem naprav
 c (+)
 Postopki za čakanje
 d
 Upoštevanje objavljenega priletnega postopka
 e
 Merjenje časa med priletom
 f
 Absolutna višina/razdalja do MAPT, hitrost, nadzor smeri (stabilizirani prilet), točke približevanja navzdol (Stop Down Fixes – SDF), če je ustrezno
 g (+)
 Neuspeli prilet
 h (+)
 Postopek pri neuspelem priletu/pristanek
 i
 Radijska zveza z ATC – izpolnjevanje navodil, postopki R/T
 DEL 6 – LET Z ENIM NEDELUJOČIM MOTORJEM (samo večmotorna letala) (°)
 a
 Simulirana odpoved motorja po vzletu ali med neuspelim priletom
 b
 Prilet, neuspeli prilet in proceduralni neuspeli prilet z enim nedelujočim motorjem
 c
 Prilet in pristanek z enim nedelujočim motorjem.
 d
 Radijska zveza z ATC – izpolnjevanje navodil, postopki R/T
 (66)
 Dodatek 8 se nadomesti z naslednjim:
 „DODATEK 8
 Upoštevanje dela preverjanja strokovnosti za rating za razred ali tip, ki se nanaša na rating IR, pri drugih ratingih
 A. Letala
 Del preverjanja strokovnosti za rating za razred ali tip, ki se nanaša na rating IR, se imetnikom upošteva samo pri podaljšanju veljavnosti ali obnovi privilegijev IR za enomotorna letala z enim pilotom in večmotorna letala z enim pilotom, kot je ustrezno.
 Če se izvaja preizkus praktične usposobljenosti ali preverjanje strokovnosti, ki vključuje rating IR, in če imajo kandidati veljaven:
 Del IR preverjanja strokovnosti se upošteva za:
 rating za tip letal z več piloti (MPA);
 rating za tip visoko zmogljivih kompleksnih letal z enim pilotom
 rating za razred SE (*2) in
 rating za tip SE (*2) ter
 rating za razred ali tip SP ME, razen ratingov za tip visoko zmogljivih kompleksnih letal, upošteva se samo za del 3B preverjanja strokovnosti iz točke B.5 Dodatka 9
 rating za razred ali tip letal SP ME, razen ratingov za tip visoko zmogljivih kompleksnih letal, ki se upravljajo z enim pilotom
 rating za razred SE in
 rating za tip SE ter
 rating za razred ali tip SP ME, razen ratingov za tip visoko zmogljivih kompleksnih letal
 rating za razred ali tip letal SP ME, razen ratingov za tip visoko zmogljivih kompleksnih letal, omejen na operacije MP
 rating za razred SE (*2) in
 rating za tip SE (*2) ter
 rating za razred ali tip SP ME, razen ratingov za tip visoko zmogljivih kompleksnih letal
 rating za razred ali tip letal SP SE
 rating za razred SE in
 rating za tip SE
 B. Helikopterji
 Del preverjanja strokovnosti za rating za razred ali tip, ki se nanaša na rating IR, se imetnikom upošteva samo pri podaljšanju veljavnosti privilegijev IR za enomotorne helikopterje in večmotorne helikopterje z enim pilotom, kot je ustrezno.
 Če se izvaja preizkus praktične usposobljenosti ali preverjanje strokovnosti, ki vključuje rating IR,
 in če imajo kandidati veljaven:
 Del IR preverjanja strokovnosti
 se upošteva za:
 rating za tip helikopterjev z več piloti (MPH)
 rating za tip SE (*3) in
 rating za tip SP ME (*3)
 rating za tip helikopterjev SP ME, ki se upravljajo z enim pilotom
 rating za tip SE (*3) in
 rating za tip SP ME (*3)
 rating za tip SP ME, omejen na operacije z več piloti
 rating za tip SE (*3) in
 rating za tip SP ME (*3)
 rating za tip helikopterjev SP SE, ki se upravljajo z enim pilotom
 rating za tip helikopterjev SP SE, ki se upravljajo z enim pilotom
 (67)
 v Dodatku 9 se oddelek B spremeni:
 (a)
 tabela v točki (k) točke 5 se nadomesti z naslednjim:
 (1)
 (2)
 (3)
 (4)
 (5)
 „Vrsta operacije
 SP
 MP
 SP → P (začetna)
 MP → P (začetna)
 SP + MP
 usposabljanje
 preizkušanje/preverjanje
 usposabljanje
 preizkušanje/preverjanje
 usposabljanje
 preizkušanje/preverjanje
 usposabljanje, preizkušanje in preverjanje (letala SE)
 usposabljanje, preizkušanje in preverjanje (letala ME)
 letala SE
 letala ME
 Prva izdaja
 Kompleksna letala SP
 deli
 1–6
 1–7
 deli
 1–6
 1–6
 deli 1–7
 deli
 1–6
 MCC
 CRM
 človeški dejavniki
 TEM
 del 7
 deli
 1–6
 1.6, 4.5, 4.6, 5.2 in, če je primerno, en prilet iz dela 3.B
 1.6, del 6 in, če je primerno, en prilet iz dela 3.B
 Podaljšanje veljavnosti
 Kompleksna letala SP
 se ne uporablja
 se ne uporablja
 deli
 1–6
 1–6
 se ne uporablja
 deli
 1–6
 se ne uporablja
 se ne uporablja
 se ne uporablja
 se ne uporablja
 MPO:
 deli 1–7 (usposabljanje)
 deli 1–6 (preverjanje)
 SPO:
 1.6, 4.5, 4.6, 5.2 in, če je primerno, en prilet iz dela 3.B
 MPO:
 deli 1–7 (usposabljanje)
 deli 1–6 (preverjanje)
 SPO:
 1.6, del 6 in, če je primerno, en prilet iz dela 3.B
 Obnova
 Kompleksna letala SP
 FCL.740
 deli
 1–6
 1–6
 FCL.740
 deli
 1–6
 se ne uporablja
 se ne uporablja
 se ne uporablja
 se ne uporablja
 usposabljanje: FCL.740
 preverjanje: kot za podaljšanje veljavnosti
 usposabljanje: FCL.740
 preverjanje: kot za podaljšanje veljavnosti“
 (b)
 v tabeli, ki sledi točki (l) točke 5, se vrstica za vajo 7.2.2 nadomesti z naslednjim:
 „7.2.2
 Naslednji vaji v primeru nepravilnega položaja letala:
 —
 vrnitev letala iz položaja z visoko nad horizont dvignjenim nosom pri različnih kotih nagiba in
 —
 vrnitev letala iz položaja z nizko pod horizont potisnjenim nosom pri različnih kotih nagiba.
 P
 X
 Za to vajo se letalo ne uporabi.“
 Priloga VI (del ARA) k Uredbi (EU) št. 1178/2011 se spremeni:
 (68)
 v točki ARA.GEN.220 se točki (a)(11) in (a)(12) nadomestita z naslednjim in vstavi se nova točka (a)(13):
 11.
 „varnostnih informacij in nadaljnjih ukrepov;
 12.
 uporabe določb o prožnosti v skladu s členom 71 Uredbe (EU) 2018/1139 in
 13.
 postopka ocenjevanja in odobritve zrakoplovov, določenega v točkah ORA.ATO.135(a) in DTO.GEN.240 (a).“;
 (69)
 vstavi se nova točka ARA.GEN.360:
 „ARA.GEN.360 Sprememba pristojnega organa
 (a)
 Ob prejetju zahteve imetnika licence za spremembo pristojnega organa, kot je določeno v točki FCL.015(d) Priloge I (del FCL), pristojni organ prejemnik od pristojnega organa imetnika licence takoj zahteva, da nanj takoj prenese:
 (1)
 preverjanje licence;
 (2)
 kopije zdravstvene kartoteke imetnika licence, ki jih hrani pristojni organ v skladu s točkama ARA.GEN.220 in ARA.MED.150. Zdravstvena kartoteka se prenese v skladu s točko MED.A.015 Priloge IV (del MED) in vključuje povzetek kandidatove ustrezne zdravstvene anamneze, ki ga preveri in podpiše zdravstveni ocenjevalec.
 (b)
 Pristojni organ, ki opravi prenos, hrani prvotno dokumentacijo o licenci in zdravstvene kartoteke imetnika licence v skladu s točkami ARA.GEN.220, ARA.FCL.120 in ARA.MED.150.
 (c)
 Pristojni organ prejemnik takoj ponovno izda licenco in zdravniško spričevalo, če je prejel in obravnaval vso dokumentacijo iz točke (a). Pristojni organ prejemnik ob ponovni izdaji licence in zdravniškega spričevala od imetnika licence takoj zahteva, da mu preda licenco, ki jo je izdal pristojni organ, ki opravi prenos, in z njo povezano zdravniško spričevalo.
 (d)
 Pristojni organ prejemnik, potem ko v skladu s točko (c) imetniku licence ponovno izda licenco in zdravniško spričevalo ter imetnik licence preda licenco in zdravniško spričevalo, o tem takoj obvesti pristojni organ, ki opravi prenos. Dokler pristojni organ, ki opravi prenos, ne prejme takega obvestila, je še naprej odgovoren za licenco in zdravniško spričevalo, ki sta bila zadevnemu imetniku licence prvotno izdana.“;
 Priloga VII (del ORA) k Uredbi (EU) št. 1178/2011 se spremeni:
 (70)
 v točki ORA.ATO.135 se točka (a) nadomesti z naslednjim:
 „(a)
 Organizacija ATO uporablja ustrezno floto zrakoplovov za usposabljanje ali naprave FSTD, ki so ustrezno opremljene za tečaje usposabljanja, ki se izvajajo. Flota zrakoplovov je sestavljena iz zrakoplovov, ki izpolnjujejo vse zahteve iz Uredbe (EU) 2018/1139. Zrakoplovi iz točke (a), (b), (c) ali (d) Priloge I k Uredbi (EU) 2018/1139 se lahko uporabljajo za usposabljanje, če so izpolnjeni vsi naslednji pogoji:
 1.
 pristojni organ je med postopkom ocenjevanja potrdil, da je raven varnosti primerljiva z ravnjo, ki jo opredeljujejo vse bistvene zahteve iz Priloge II k Uredbi (EU) 2018/1139;
 2.
 pristojni organ je odobril uporabo teh zrakoplovov za usposabljanje v organizaciji ATO.“;
 Priloga VIII (del DTO) k Uredbi (EU) št. 1178/2011 (del DTO) se spremeni:
 (71)
 v točki DTO.GEN.240 se točka (a) nadomesti z naslednjim:
 „(a)
 Organizacija DTO uporablja ustrezno floto zrakoplovov za usposabljanje ali naprave FSTD, ki so ustrezno opremljene za tečaj usposabljanja, ki se izvaja. Flota zrakoplovov je sestavljena iz zrakoplovov, ki izpolnjujejo vse zahteve iz Uredbe (EU) 2018/1139. Zrakoplovi iz točke (a), (b), (c) ali (d) Priloge I k Uredbi (EU) 2018/1139 se lahko uporabljajo za usposabljanje, če so izpolnjeni vsi naslednji pogoji:
 1.
 pristojni organ je med postopkom ocenjevanja potrdil, da je raven varnosti primerljiva z ravnjo, ki jo opredeljujejo vse bistvene zahteve iz Priloge II k Uredbi (EU) 2018/1139;
 2.
 pristojni organ je odobril uporabo teh zrakoplovov za usposabljanje v organizaciji DTO.“.
 (°) Izvede se izključno z instrumenti.
 (*1) Poteka lahko na simulatorju letenja ali napravi FTD 2/3 ali FNPT II.
 (+) Izvede se lahko v delu 4 ali delu 5.
 (++) Za pridobitev ali ohranitev privilegijev za PBN je en prilet v delu 4 ali delu 5 RNP APCH. Če RNP APCH ni izvedljiv, se opravi na napravi FSTD, ki je ustrezno opremljena.“;
 (*2) Če so kandidati v zadnjih dvanajstih mesecih opravili najmanj tri odhode in prilete po pravilih IFR ob izvajanju privilegijev za PBN, vključno z najmanj enim priletom RNP APCH na letalu tipa ali razreda SP med operacijami SP, ali so pri večmotornih letalih razen kompleksnih letal HP uspešno opravili del 6 preizkusa praktične usposobljenosti za letala SP razen kompleksnih letal HP izključno z instrumenti med operacijami SP.
 (*3) Če so kandidati v zadnjih dvanajstih mesecih opravili najmanj tri odhode in prilete po pravilih IFR ob izvajanju privilegijev za PBN, vključno z enim priletom RNP APCH (je lahko prilet točke v prostoru (Point in Space – PinS)), na tipu helikopterja SP med operacijami SP.“;


type: contracts

jurisdiction: EU

text:
 Avis juridique important
 |
 22001A1227(01)
 Tillægsprotokol om tilpasning af handelsaspekterne i stabiliserings- og associeringsaftalen mellem de Europæiske Fællesskaber og deres medlemsstater på en ene side og den Tidligere Jugoslaviske Republik Makedonien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarer
 EF-Tidende nr. L 342 af 27/12/2001 s. 0009 - 0010
 Tillægsprotokolom tilpasning af handelsaspekterne i stabiliserings- og associeringsaftalen mellem De Europæiske Fællesskaber og deres medlemsstater på en ene side og Den Tidligere Jugoslaviske Republik Makedonien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarerDET EUROPÆISKE FÆLLESSKAB, i det følgende benævnt "Fællesskabet",på den ene side,ogDEN TIDLIGERE JUGOSLAVISKE REPUBLIK MAKEDONIEN, i det følgende benævnt "Den Tidligere Jugoslaviske Republik Makedonien",på den anden side,i det følgende benævnt "de kontraherende parter",SOM TAGER I BETRAGTNING, at stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side blev undertegnet ved brevveksling den 9. april 2001 i Luxembourg,SOM TAGER I BETRAGTNING, at der i henhold til artikel 27, stk. 4, i stabiliserings- og associeringsaftalen bør indledes forhandlinger om en vin- og spiritusaftale,SOM TAGER I BETRAGTNING, at en interimsaftale, som sikrer udviklingen af handelsforbindelser ved etablering af et kontraktmæssigt forhold, og som gennemfører bestemmelserne i stabiliserings- og associeringsaftalen om handel og ledsageforanstaltninger, trådte i kraft den 1. juni 2001. I interimsaftalens artikel 14, stk. 4, gentages forpligtelsen til at indgå en særskilt aftale om vin og spiritus,SOM TAGER I BETRAGTNING, at der på dette grundlag er ført og afsluttet forhandlinger mellem de kontraherende parter,SOM TAGER I BETRAGTNING, at aftalen om vin og spiritus bør integreres inden for rammerne af stabiliserings- og associeringsaftalen i form af en protokol for at sikre sammenhæng i den overordnede stabiliseringsproces,SOM TAGER I BETRAGTNING, at denne protokol om vin og spiritus bør træde i kraft på samme dato som stabiliserings- og associeringsaftalen,SOM TAGER I BETRAGTNING, at det med henblik herpå er nødvendigt at gennemføre denne protokols bestemmelser hurtigst muligt,SOM ØNSKER at forbedre betingelserne for markedsføring af vin, spiritus og aromatiserede drikkevarer på deres respektive markeder under iagttagelse af principperne om kvalitet, gensidig interesse og gensidighed,SOM TAGER HENSYN TIL begge kontraherende parters interesse i den gensidige beskyttelse og kontrol af vinbetegnelser og betegnelser for spiritus og aromatiserede drikkevarer,ER BLEVET ENIGE OM FØLGENDE BESTEMMELSER:Artikel 1Denne protokol omfatter følgende:1) en aftale om gensidige præferencehandelsindrømmelser for visse vine (bilag I til protokollen)2) en aftale om gensidig anerkendelse, beskyttelse og kontrol af vinbetegnelser (bilag II til protokollen)3) en aftale om gensidig anerkendelse, beskyttelse og kontrol af betegnelser for spiritus og aromatiserede drikkevarer (bilag III til protokollen).De fortegnelser, der er omhandlet i artikel 5 i den aftale, der er nævnt i nr. 2), og i artikel 5 i den aftale, der er nævnt i nr. 3), opstilles på et senere tidspunkt og godkendes efter proceduren i henholdsvis artikel 13 og 14 i disse aftaler.Artikel 2Denne protokol og bilagene hertil udgør en integrerende del af stabiliserings- og associeringsaftalen.Artikel 3Denne protokol godkendes af Fællesskabet og Den Tidligere Jugoslaviske Republik Makedonien i henhold til deres respektive procedurer. De kontraherende parter træffer de nødvendige foranstaltninger til gennemførelse af protokollen.De kontraherende parter underretter hinanden om gennemførelsen af de tilsvarende procedurer i henhold til stk. 1.Artikel 4Denne protokol træder i kraft på samme dato som stabiliserings- og associeringsaftalen.Artikel 5Denne protokol er udfærdiget i to eksemplarer på hvert af de kontraherende parters officielle sprog, idet hver af disse tekster har samme gyldighed.